ПАЙҒАМБАРИМИЗГА ИЙМОНИ КЕЛТИРМАГАН КИШИЛАРГА ИЛМИЙ ХИТОБ! (Давоми) | Siyrat.uz\n11:05 Май 7, 2016\nЕвропа шамол ҳудоси, ёмғир ҳудоси, чақмоқ ҳудоси каби сафсаталарга эътиқод қилиб юрган бир вақтда Қуръон бундай қарашларга илмий ёндашиб сизларни бир неча йил олдингина англаб етган нарсаларингизни қадимдан баён қилиб қўйди.\nШамолнинг ҳақиқатини билмоқчи бўлсангиз, Аллоҳ таолонинг қуйдаги оятини ўқиг: «Биз шамолларни урчитувчилар этиб юбордик. Бас, осмондан сув тушириб, у ила сизларни сероб қилдик. Сизлар уни тўплаб олувчи эмассиз. (Яъни Биз шамолларни ўлчов билан булутларни урчитувчи, бир-бирига қўшиб сув ҳосил қилувчи этиб юбордик. Асосан, ёмғирнинг ёғишига шамоллар сабаб бўлади. Улар маълум қоидаларга кўра эсади. Пайдо бўлган булутларнинг бир-бирлари ила қўшилишларидан сув ҳосил бўлади. Ана шундан кейин осмондан сув тушади, ёмғир ёғади. Аллоҳ таоло у сув билан ер юзини, одамларни сероб қилади. Деярли ҳамма ризқ осмондан тушган шу сувга боғлиқ бўлади. Инсон эса Аллоҳ тайёр ҳолда унга осмондан тушириб берган сувни тўплаб олишга ҳам қодир эмас. Уни тўплашни ҳам булоқ, қудуқ, анҳор, ер ости кўллари ва бошқа воситалар орқали Аллоҳ таолонинг Ўзи амалга оширади). Замонавий теҳникаларингиз билан шамол дарахтларни чанглатишини, булутларни йиғиб ёмғир ҳосил қилишини кашф этмадингизми?\nАгар сизлар бир неча йил аввал ўзларингизга ҳам мавҳум бўлиб турган, самода чақмоқнинг фазовий шакл ҳосил қилишини билишни хоҳласангиз, Пайғамбаримизнинг қуйдаги гапларига қулоқ солиб кўринглар: «Чақмоққа назар солинглар: қандай тезлик ила кўз очиб юмгунча пайдо бўлиб яна кўздан ғойиб бўлади», дея минг йиллар илгари инсониятга илмий хитоб этган эдилар! Рақамли тасвир воситаларигиз билан чақмоқни суратга олиб, унинг нурини текшириб кўрганмисиз?! Ҳудди ҳадиси шарифда баён этилганидек «Қандай тезлик ила кўз очиб юмгунча пайдо бўлиб яна кўздан ғойиб бўлади -я!»\nРасули акрам соллаллоҳу алайҳи васаллам тарихда биринчи бўлиб ўзларининг муборак ҳадисларининг кўпларида замонавий тиббиётнинг муҳим асосларини ташкил қиладиган тиббий масалаларда баҳсга чорлаганлар. Оламларга раҳмат Пайғамбаримиз соллаллоҳу алайҳи васаллам: «Аллоҳ бир касалликни берса, унинг шифосини ҳам бергай», дея марҳамат қилганлар (Имом Бухорий ривояти). Бу ҳадис шариф касалликларнинг барчасининг давоси борлигини таъкидлайди. Бу «Инсон касалликнинг шифосини қидирса, топа олади», деганидир. Бугунги кунга келиб, олимларингиз ҳам олдин давоси топилмаган касалликларни муолажасини топишда мана шу ҳадисни тиллари билан айтмасалар-да, амалларида жорий этмаяптиларми?\nСаййидимиз Муҳаммад соллаллоҳу алайҳи васаллам Аллоҳ таолонинг «Гўзал, мустаҳкам осмон билан қасам» каломидаги мазмунни баён қилиб, «космик тўр» ҳақида биринчи бор сўзлагандилар. Араб тилида “الحُبُك” деб, мустаҳкам тўқилган нарсага айтилади. Барча қулайликларга эга компютерларигизда борлиқнинг бундай мустаҳкам жипислигини кўргандирсизлар?\nБугунги кунда сизлар борлиқни қачондан бошлаб шакллана бошлаганини кашф этганингизни иддао қиласизлар, фахрланасизлар. Сизнингча, бутун борлиқ бир йиғиқ (тўплам) бўлган-у, кейин эса катта портлаш натижасида бўлакларга бўлиниб кетган. Бир нарсани унутган кўринасизлар, негаки умматига меҳрибон Набий соллаллоҳу алайҳи васаллам сизлардан ўн тўрт аср олдин, ер юзида бу борада, яъни бундай катта портлаш ҳақида фикр юритадиган бирор шахс йўқ бир пайтда, буни айтиб қўйгандилар. Зеро Аллоҳ ҳақ субҳанаҳу ва таоло «Куфр келтирганлар осмонлару ер битишган бўлган эканини, бас, Биз уларни очганимизни ва сувдан ҳар бир тирик нарсани қилганимизни билмайдиларми? Иймон келтирмайдиларми?» дея марҳамат қилгандир.\nИстасак, сизларга, эндигина кашф қилинган илмий ҳақиқатларни юзлаб, балки минглаб санашимиз мумкин, буларнинг ҳаммаси Қуръони карим, ҳадиси шарифда мавжуддир.\nЭнди эса бу юксак Зот, Аллоҳ таоло оламларга раҳмат қилиб юборган Пайғамбар соллоллоҳу алайҳи васалламни кўз олдингизга келтиришдан олдин, бу икки манбага бир кўз югуртириб кўрмайсизми? (ҳақиқат яққол намоён бўларди).\nШу боис ҳар қандай қулоғида оғирлик борлардан, бундай гўзал овозларга танқид назари билан қарамаслигини умид қиламиз. Кўзида ожизлиги бор кишиларга бундай гўзал суратларга ёмонликни қасд қилиб журъат этмасликларини истаймиз!\nШунингдек, бурнида тумови борлардан ҳам муаттар хушбойликка тўсқинлик қилмаслигини сўраймиз.\nПайғамбаримиз соллаллоҳу алайҳи васаллам суратлари, сийратлари абадий нур таратиб, ўз зиёсини оламга сочиб қолаверади, гарчи шак-шубҳада юрганлар хато топишга ҳаракат қилсалар ҳам!\nСаййидул муқтадонинг муборак каломлари умрбод гўзал, тотли бўлиб қолаверади, агарчандики, ҳудосизлар нималардир қилишга уринсалар ҳам.\nАйнан Аллоҳ таолонинг нури – Қуръони карим ўз зиёси ила порлаб нур сочиб тураверади, гарчи адашганлар унинг нурини ўчирмоқчи бўлишса ҳам! Ҳамчунон, Тарбият кунандамиз Ҳақ таоло: «Улар Аллоҳнинг нурини оғизлари билан ўчирмоқчи бўлурлар. Аллоҳ эса гарчи кофирлар ёқтирмаса ҳам, ўз нурини батамом қилишдан бошқа ҳар нарсадан бош тортадир.(Яъни фақат ўз нурининг тўкис бўлишини истайди.)» * «У гарчи мушриклар ёқтирмаса ҳам, Ўз Расулини ҳидоят ва ҳақ дин билан ҳамма диндан устун қилиш учун юборган Зотдир. (Аллоҳ таоло Пайғамбари Муҳаммад соллаллоҳу алайҳи васалламни ҳидоят ва ҳақ дин билан юборган. У дини Исломнинг дунёдаги барча динлардан устун бўлишини хоҳлайди. Аҳли китоблар Аллоҳниг бу хоҳишига қарши чиқадилар. Улар Исломнинг бошқа динлардан устунлигини кўра олмайдилар. Шунинг учун қўлларидан келган барча ёмонликларни қиладилар.)»\nАллоҳим, сен ўзинг буларнинг барчасидан қувватлисан, сен уларни рад этишга, уларни тўхтатиб, улар ва у ортидагиларни ҳам ҳисоб-китоб қилишга қодир Зотсан ва Ўзингнинг улуғ китобингда марҳамат қилмишсан: «Албатта, Аллоҳга ва Унинг Расулига озор берадиганларни Аллоҳ бу дунё ва охиратда лаънатлади ҳамда уларга хорловчи азобни тайёрлаб қўйди».\nХулоса ўрнида биз уларга хитобан Аллоҳ таоло айтганини айтамиз:\n«…Сен:«Истеҳзо қилаверинглар, албатта, Аллоҳ сиз қўрқаётган нарсани чиқаргувчидир», деб айт».\nАндижон Саййид Муҳйиддин махдум\nУсмон ибн Аффон розияллоҳу анҳу вафотлари\nАввалги мақолаРАСУЛУЛЛОҲ СОЛЛАЛЛОҲУ АЛАЙҲИ ВАСАЛЛАМНИНГ АЁЛЛАРИ ВА УЛАРНИ НИКОҲЛАРИГА ОЛИШДАГИ ҲИКМАТЛАР\nКейинги мақола Кеч кирганда нималар қилиш кераклиги ҳақида пайғамбаримизнинг тавсиялари


Трамп билан низо туфайли Twitter’ни Германияга кўчиб ўтишга таклиф қилишди\n23:31 / 28.05.2020\nГермания иқтисодиёт вазирлигининг рақамли иқтисодиёт ва стартаплар бўйича вакили Томас Ярзомбек Американинг Twitter компаниясини Германияга кўчиб ўтишга таклиф қилди.\n"Эй, Twitter ва Жек Дорси (тармоқ асосчиси), бу Германияга кўчиб ўтишга таклиф. Бу ерда ҳукуматни танқид қилиш ҳамда ёлғон хабарларга қарши курашишда эркин бўласиз. Бизда стартаплар ва технология компаниялари учун аъло экотизим мавжуд, компаниянгиз аъло даражада ўрнашади ва мен сиз учун барча эшикларни очаман", - деб ёзди Ярзомбек Twitter саҳифасида.\nУ твитида АҚШ президенти Дональд Трампни қайд этиб ўтишни унутмади.\nАввалроқ АҚШ президенти Дональд Трамп ижтимоий тармоқларни тартибга солиш ёки бутунлай ёпиб ташлаш билан таҳдид қилганди.\nБу Twitter Трампнинг хабарини “фейк хабар” сифатида белгилаганидан сўнг юз берди.\nДональд Трампнинг Twitter’даги хабарида фойдаланувчиларни хабардаги фактларни текширишга чақирувчи белги пайдо бўлганди. Трамп ўз твитида почта орқали овоз бериш кўп сонли сохталаштиришларга олиб келиши мумкинлигини айтганди.\nТрампнинг хабари икки қисмдан иборат бўлиб, улардан ҳар бирида энди кўк рангли айлана ичида “Почта орқали овоз бериш ҳақидаги фактларга қаранг” деган ёзувли ундов белгиси қўйилди. Ушбу белгига босилганда у Twitter’даги махсус саҳифага йўллайди. Саҳифа Politico нашрининг “Трамп почта орқали овоз бериш натижаларнинг сохталаштирилишига олиб келиши ҳақида асоссиз баёнотлар бермоқда”, деб номланган сарлавҳали мақоласига ҳавола билан бошланади.\nСўнгра Трамп айнан нимани нотўғри айтгани санаб ўтилган.\nГермания президенти соқчиларидан бирида коронавирус аниқланганидан сўнг карантинга кетди\n10:41 / 15.10.2020\nГермания яширин тарзда ядро урушига тайёргарлик кўраётгани маълум қилинди\n21:34 / 13.10.2020\nГермания аҳолиси 10 йил ичида илк бор қисқарди\n22:30 / 10.10.2020\nГермания ва Польшада коронавирусга қарши курашиш доирасида янги чекловлар жорий этилди


ЎзА - Ярмаркада Энергетика вазирлиги корхоналари ҳам ўз имкониятларини таклиф этмоқда\nЯрмаркада Энергетика вазирлиги корхоналари ҳам ўз имкониятларини таклиф этмоқда\nПойтахтимиздаги “Ўзэкспомарказ“ миллий кўргазмалар мажмуида ўтказилаётган Ўзбекистон саноат ярмаркаси ва кооперация биржасида мингга яқин мамлакатимиз саноат корхонаси 10 мингдан ортиқ турдаги маҳсулотларини намойиш этмоқда.\nУлар орасида Ўзбекистон Республикаси Энергетика вазирлиги тасарруфидаги “Ўзбекнефтгаз”, “Ўзтрансгаз” акциядорлик жамиятлари ҳам фаол иштирок этмоқда.\n“Ўзбекнефтгаз” акциядорлик жамиятнинг маҳаллийлаштириш бўлими бошлиғи Ойбек Жалиловнинг таъкидлашича, тадбир ишлаб чиқарувчилар ҳақиқий танишув жараёни ва шартномалар имзолашга қулай фурсат бўлди. Мажмуининг тўртинчи павильонидан жой олган ушбу корхона маҳсулотларига маҳаллий ишлаб чиқарувчилар катта қизиқиш билдирмоқда.\n– Бугунги тадбирда жамият томонидан ишлаб чиқарилган маҳсулотларимизни намойиш қилиш билан бир қаторда маҳаллий ишлаб чиқарувчилар билан алоқаларни янада кенгайтиришни мақсад қилганмиз, – деди у. – Яна бир аҳамиятлиси шуки, авваллари ишлаб чиқарувчиларни қидириб топиш ва улар билан танишиш қийин бўлган бўлса, бугунги тадбир ана шу муаммолар ечими бўлди, десам ўринли бўлади. Шу билан бирга, “Ўзбекнефтгаз” акциядорлик жамияти вазирлик ҳузурида ташкил этилган Электрон кооперация биржаси порталидан рўйхатдан ўтиб, маҳсулотларини жойлаштирди ва ҳозир электрон шартномалар тузиш жараёнидамиз.\nЯрмаркада вазирликнинг яна бир корхонаси – “Ўзтрансгаз” акциядорлик жамияти ҳам ўз имкониятларини тақдим қилишга муваффақ бўлаётир. Кўргазма стендидан жамият томонидан ишлаб чиқарилган маҳсулотлар ва унинг фаолияти учун зарур ускуналар жой олган.\n–Бугунги кунда жамият 13 минг 250 километр магистрал газ қувурларига хизмат кўрсатмоқда, – деди “Ўзтрансгаз” АЖ департамент бошлиғи Илҳом Бегалиев. – Шу билан бирга, жамият томонидан Маҳаллийлаштириш дастури доирасида 10 турдаги маҳсулот ишлаб чиқариш йўлга қўйилган. Ушбу ярмаркадан ана шу маҳсулотлар, жумладан, қурилиш моллари, электрод, мих, оҳак, лак-буёқ, махсус кийимлар ўрин олган. Эътиборли жиҳати, маҳаллий тадбиркорларга берилаётган бу каби имкониятлар улар фаолияти равнақида муҳим роль ўйнайди.


Эски жамоат янги хаёт — Dilkashradio.com\nЭски жамоат янги хаёт\nАссалому алайкум азиз ака ука ва опа сингиллар. Муқаддас Калом дарсига хуш келибсиз. Азизлар, мусофир қахрамонимизни Худо керакли жойларга етаклаяпти. Бу гап, Худо Илхомни имондан қайтган қишлоққа олиб келди. Дўкон эгасининг уйида мехмон бўлиб, илгари бу ерда Худо иш олиб борганлигидан хабардор бўлди. Келинг, хикоянинг давомини тинглайлик. Илхом Юсуфнинг уйида икки хафтача қолди. Улар биргаликда бўғдой сақлаш учун қишлоқда бошқа жой топишди. Жамоат биносидаги бўғдойни янги жойга ташиб бўлиб, у ерни яхшилаб тозалашди. Юсуф учун, бу иш худди имонни тикланиш билан баробар эди. Ва имоннинг қайтиб келиши албатта, жамоат биносидан биринчи бўғдой халтасини олиб чиққанидан бошланди. Ушбу кичик жамоат биносида Худо Юсуфга ёшлигида айтиб ўтган гаплари қайта тирилган эди. У жамоат биноси билан бирга ўз имонини чангдан ва зангдан тозалаб қўйди.\nЖамоат биносини Илхом билан Юсуф катта хурсандчилик билан тозалашар экан, улар жамоатнинг эсдан чиқарилган ва ёқатилган Худонинг Каломини топишди. Хиротдаги Каримбек ака, Илхомга қандай қилиб қадимги ёзувларни ўқиш кераклигини ўргатган эди, энди эса, Илхомнинг ўзи, Юсуфга Калом дарсини бераётган эди. Улар кун мобайнида, Юсуфнинг дўконида ўтириб, Каломни ўрганишар эди, бу гал улар Иброхим пайғамбарнинг хаётини ўрганишар эди. У ерда улар қандай қилиб Худо Иброхимни она юртидан чақириб, ваъда қилинган ерга олиб борганини кўришди. Оятларни бирма бир ўрганишар экан, улар Худонинг Иброхимга берган ваъдалари хақида ўқишар эди. Худо Иброхимнинг наслини осмон юлдузларидек сон саноқсиз қилишини айтиб ўтган эди. Худонинг кўпгина хақиқати Юсуфга очилган эди. Иброхимнинг қурбонлик қилиш пайтидаги ғаройибона воқеяси. Лекин, Худо Иброхим наслининг келажаги хақидаги башоратларини хам улар ўрганиб хайратда қолишган эди. Илхом, оятларни кўздан кечириб “Сенинг халқинг, ғарибларча бегона юртларда яшайди” деб ўқиди.\n“Улар тўрт юз йил бегона юртда қул бўлиб яшашади. Лекин уларни қул қилган халқни мен жазолайман, улар у юртни тарк этганида мен уларниг бойлигини уларга бераман.” деб давом эттирди Илхом. Кейин эса улар иккалови, Худо Иброхим пайғамбарга суннат хақидаги белгисини бергани хақида ўқишди. Иброхимнинг хотини Соро фарзанд кўрмагач, Худо унга яна бир бор ”Мен хотининг Сорони баракалайман, у сенга ўғил туғажак. У халқларнинг онаси бўлади, ундан туғилган фарзандлар хатто шохлар бўлади” деган оятларни ўқишди. Давом этим, улар Худо Иброхимга берган ваъдаси амалга ошиб, хотини Соро унга ўғил туғиб берганини ва унинг исмини Исхоқ қўйишганини Каломдан ўрганишди. Хар куни Юсуф ва унинг қадрдон мехмони Муқаддас Каломни ўрганиб, у ерда ўрганганлари устидан фикр юритишар эди. Улар нафақат Калом дарсларини, баълки Худонинг хақиқатларини хозирги хаётда хам ишлатиш йўлларини ўрганишар эди. Азизлар, хикоямизга ажратилган вақт хам ўз нихоясига етди. Барча фикр мулохазаларингизни dilkash@najot.com электрон манзилига йўлланг, ёки бўлмаса www.najot.com сайтимизга кириб хабар қолдиринг. Шуни айтиб ўтиш жойизки, дастурларимизнинг электрон шаклини сиз айнан сайтимиздан олишингиз мумкин. Ундан ташқари, сайтимизга ташриф буюриб, у ердаги масихий ака ука ва опа сингиллар билан танишиш имкониятига эга бўласиз. Хайир азизлар. Омон бўлинг.\nМуносабатларга зиён етказадиган 4 нарса 2\nХудонинг муҳаббатига ишончсизлик 2 қисм


Mening fikrim - 871-s-p/19\nМуаллиф:MO‘MINOV FARRUXBEK ABDUVAXOBOVICH\nЎзбекистон Республикаси Конституциясининг 7-моддасида халқ давлат ҳокимиятининг бирдан бир манбаи эканлиги белгилаб қўйилган. Ҳозирги кунда давлат органлари фаолиятини такомиллаштириш, жумладан, халқ манфаатларини инобатга олган ҳолда қарорлар қабул қилиш ва давлат ҳокимияти органларида шаффофликни таминлаш йўлида кенг кўламли ислоҳотлар олиб борилмоқда. Шу нуқтаи назардан, давлат ҳокимияти органлари устидан жамоатчилик назоратини ўрнатиш мақсадида вилоят ва туман халқ депутатлари кенгашлари мажлисларини телевидение ва интернетдаги ижтимоий тармоқлар орқали тўғридан-тўғри эфирга узатишни таклиф қиламан. Бу орқали жамоатчилик вилоят ва туман халқ депутатлари кенгашлари мажлисларида қандай масалалар кўрилаётганлиги ва бу бўйича кенгаш томонидан қандай қарорлар қабул қилинганлиги бўйича бевосита хабардор бўлади. Афсуски, ҳозирги кунда вилоят ва туман халқ депутатлари кенгашларида қандай масалалар кўрилётгани ёки қандай қарорлар қабул қилинаётганлиги ҳақида етарлича малумот берилмайди, бундан жамоатчиликнинг хабари йўқ. Аслида эса халқ депутатлари маҳаллий кенгашлари мажлислари ўша ҳудудда истиқомат қилаётган аҳолининг иқтисодий ва ижтимоий фаровонлигини таъминлашга алоқадор масалаларни кўриб чиқиши ва бу бўйича қарорлар қабул қилиши керак. Уларнинг мажлисларини тўғридан-тўғри эфирга узатилиши кенгаш фаолиятида самарадорликни оширади ва депутатларни фаоликка ундайди. Қолаверса, бу таклиф маҳаллий кенгашлар фаолиятини баҳолашга ва мавжуд камчиликларни аниқлашга хизмат қилади.\nШу сабабли, халқ депутатлари маҳаллий кенгашлари мажлисларини тўғридан-тўғри эфирга узатишни таклиф қиламиз.\nҚарор қабул қилишдан олдин, маҳаллий халқни фикрини эшитиб, тўлиқ ўрганилиб чиқилгандан сўнг қарор қабул қилинса ундан ҳам яхши бўлади.\n5 Сентябрь 2019, 21:29\nКуллаб-кувватлайман. Хакикатан хам, Олий Мажлис депутатларидан факат Расул Кушербаев ва Абдурашид Абдукодировни таниймиз холос. Уларни чиндан халк дарди билан яшайдиган депутатлар деб биламан. Бошка депутатлар эса факат "макет"\n9 Август 2019, 14:40\nISROILOV ABDUALIM ISOQOVICH\nМаҳаллий телевидениеларда тўғридан-тўғри кўрсатиш керак.\n3 Август 2019, 10:38\nMADAMINOV ABDURASHID YUSUPOVICH\nМахаллий кенгашларга депутат килиб кимлар сайланган? Хоким ва унринг уринбосарлари йуригига юрадиган ва уларга мутлак тобеъ булган жамиятнинг "нуфузли" катлами, кандайдир мансабда ишлаган ёки ишлаётган, узига тук, халк билан унчалик хам якин булмаганлар. (Хар калай мен таниган ва билган хамма махаллий депутатлар шундай) Жудаям уринли таклиф. Балки шунда Расул Кушербаев ва Абдурашид Абдукодировга ухшаган мард, чиндан халк дарди билан яшайдиган депутатлар етишиб чикса.


Шикастланган ва яроқсиз банкноталарни айирбошлаш\nБошқа банк хизматлари\nҚуйидаги шикастланиш белгилари мавжуд бўлган банкноталар муомалага яроқли тўлов воситаси ҳисобланади\nШикастланган банкноталарни айирбошлашда банк ходими томонидан икки нусхада маълумотнома расмийлаштирилади ва унинг бир нусхаси жисмоний шахсга берилади.\nБундай турдаги операциялар амалга оширилганда банк томонидан воситачилик ҳақлари ундирилиши мумкин.\nҚуйидаги шикастланиш белгилари мавжуд бўлган банкноталар муомалага яроқсиз тўлов воситаси ҳисобланади\nБанкноталарни инкассога қабул қилиш жисмоний шахснинг аризаси билан бирга шахсини тасдиқловчи ҳужжатини тақдим этган ҳолда амалга оширилади.\nЖисмоний шахсларнинг муомалага яроқсиз банкноталарини эмитент-банк томонидан айирбошлаб бериш рад этилиши мумкин.\nБанкнота инкассога қабул қилинганда жисмоний шахсга бу ҳақда маълумотнома берилади.\nЭмитент банк инкассога қабул қилган банкнотани алмаштириб берганда тижорат банки уни жисмоний шахснинг чет эл валютаси ёки миллий валютадаги ҳисобварағига ўтказиши ёки унинг хоҳишига кўра нақд шаклда бериши мумкин.\nМарказий банк ишонч телефони\n«Валютани тартибга солиш тўғрисида»ги Қонун\nТижорат банкларида жисмоний шахслар билан валюта айирбошлаш операцияларини амалга ошириш тартиби тўғрисидаги низом


Жанубий Корея КХДР ядро синовларига санкциялар ва сиёсий босим билан жавоб қайтаради\n12:35 / 05.09.2017\nКорея республикаси КХДР томонидан ўтказилган янги ядро синовларига қарши кескин чоралар билан жавоб беради. Шу билан бирга, ушбу муаммони ҳал этиш йўлларини қидиришда давом этади. Бу ҳақда президент Мун Чжэ Ин ТАСС бош директори ўринбосари Михали Гусманга берган эксклюзив интервьюсида баёнот берди.\n"Шимолий Кореянинг жорий ядро синовлари аввалгиларига қараганда анча жиддий", - дея қайд этган Корея етакчиси. "Сеул, бир томондан бу синовларга қатъий равишда муносабатини билдиради. Санкцияларни кескинлаштириш, босимни кучайтириши ва жанговар шайликни ошириш билан жавоб беради", - деб қайд этган президент.\n"Бошқа томондан, Корея республикаси Шимолий Корея ядро муаммосини ҳар томонлама ва тубдан ҳал этиш чораларини қидиради", - деган Мун Чжэ Ин.\nУнинг қўшимча қилишича, ҳар сафар КХДРнинг ҳарбий иғвогарликларидан сўнг, жаҳон ҳамжамияти томонидан танқидлар ёғдириш ва Шимолга босимни кучайтириш таъкидланадиган "самарасиз доира"га барҳам бериш керак.\nКХДР 3 сентябрь куни водород бомбасини муваффақиятли синовдан ўтказганини эълон қилди. У қитъалараро баллистик ракетада жанговар ядровий каллак сифатида қўлланилиши мумкин.\nКХДР Жанубий Корея Мун Чжэ Ин водород бомбаси


“ТОМОРҚАДАН ФОЙДАЛАНИШ БЎЙИЧА ДОЛЗАРБ 20 КУН”\nAsosiy > Yangiliklar > “ТОМОРҚАДАН ФОЙДАЛАНИШ…\nСирдарё вилояти фаолларининг вилоят аҳолисига\nАзиз деҳқон ва томорқа ер эгалари!\nВилоятимиз аҳолисининг асосий қисмини қишлоқ жойларда яшашини ҳисобга оладиган бўлсак, томорқадан фойдаланиш бўйича олиб борилаётган ислоҳотлар аввало вилоятимиз аҳолисининг турмуш тарзида ўз аксини топиши лозим.\nШу боис мавжуд томорқа экин майдонларидан самарали фойдаланиш, соҳага инновацион технологияларни жорий қилиш ва экспортбоп маҳсулотлар етиштириш давлатимиз олиб бораётган аграр ислоҳотларнинг туб мазмун-моҳиятини ташкил қилмоқда десак адашмаймиз.\nВилоятимизда жорий йилнинг 20 февралидан 10 мартига қадар “ТОМОРҚАДАН ФОЙДАЛАНИШ БЎЙИЧА ДОЛЗАРБ 20 КУН” эълон қилинди.\nПрезидентимиз Шавкат Мирзиёевнинг 19 февраль куни вилоятимизга ташрифи давомида фаоллар билан ўтказилган йиғилишда “Сирдарёнинг чўп суқсанг кўкарадиган ери бор, меҳнатсевар халқи бор. Лекин томорқа ерларидан-шундай катта резервдан самарали фойдаланилмаяпти. Шунинг учун бугундан бошлаб ҳар биримиз томорқага экин экишни ташкил этишимиз керак. Агар ҳозир экмасак, кейин кеч бўлади”, дея алоҳида таъкидлади.\nБиласиз, ушбу мавсум ўта тиғиз пайт саналади. Ниҳол қадаш, уруғ сепиш ишлари узоғи билан ўттиз кундан ошмайди. Шу вақт ичида экканнинг, улгурганнинг ошиғи олчи бўлади. Акси бўлса, қуруқ қўл билан қолаверасан. Ернинг умрини зое кетказасан. “Тома-тома кўл бўлур”, деганларидек, тоғдек барака хирмонлари ҳам мисқоллардан яралади.\nБироқ кўплаб юртдошларимиз сув таъминотида муаммоси бўлмаса-да, унумдор ерини ўз ҳолига ташлаб қўйишгани, айримлари эса мўмай даромад манбаини бедазорга айлантириб қўйишганини қандай изоҳлаш мумкин?! Ваҳолонки, аҳоли ихтиёридаги 8-10 сотихлик томорқаларнинг қуриб-қақшаб ётиши боқибеғамлик, лоқайдлик маҳсулидир.\nЖумладан, жойларда деҳқон хўжаликлари ва томорқа ер эгаларига қишлоқ хўжалиги маҳсулотларини етиштириш ва сотишда амалий ёрдам кўрсатиш мақсадида “Томорқа хизмати” МЧЖлар ташкил этилган.\n“Томорқа хизмати” МЧЖ фермер, деҳқон хўжаликлари ва томорқа ер эгаларига шартнома асосида зарур моддий ресурслар, шу жумладан, уруғлар, кўчатлар, таралар, техника ва бошқа воситалар етказиб бериш, ишлаб чиқарилган маҳсулотлар ва қишлоқ хўжалиги экинларини ички ва ташқи бозорларда сотиш, шу жумладан, уларни тайёрлаш, сақлаш, қайта ишлаш ва экспорт қилиш хизматларини кўрсатади.\nТижорат банклари орқали деҳқон хўжаликлари ва томорқа эгаларига 6 ой имтиёзли даври билан 3 йил муддатга 7 фоиз ставкада кредит берилади.\nШунингдек, 4 сотихдан кам бўлмаган томорқа ерида банд бўлган ёки ушбу участкада қорамол ёхуд 50 бошдан кам бўлмаган парранда парваришлаётган жисмоний шахслар учун меҳнат дафтарчаси очиб, иш стажи ҳисоблаш имконияти яратилади.\nШундай экан, кўпни кўрган, тажрибали ўзбек деҳқони фасллар алмашаётган, майсалар илдиз ёриб, кўкка бўй чўзаётган ушбу бетакрор паллада қандай юмушларни бажариш зарурлигини жуда яхши билади.\nАзиз миришкор деҳқон ва томорқа ер эгалари!\nЎз оиламиз қолаверса вилоятимиз аҳолисини сифатли озиқ-овқат маҳсулотлари билан яъни, бозорларимизни сабзавот ва полиз маҳсулотлари билан таъминлашдаги ўрнингизни ҳеч нарса билан таққослаб бўлмайди.\nЛекин, бугунги кунда асосий экин майдонлар Сиз деҳқон ва томорқа ер эгалари қўлида эканлигини ҳеч биримиз эътироз қилолмаймиз. Шундай экан ҳар биримиз ўз томорқа майдонларимиздан самарали фойдаланиб, йилига 2-3 маротаба ҳосил олиб, хонадонимизга қўшимча даромад келтирайлик.\nҲар бир деҳқон ва томорқа ер эгалари бугундан бошлаб экин майдонимиздан самарали фойдаланиб, қуйидаги ишларни ташкил этайлик.\nБиринчидан, 1-2 сотихдан кичик ихчам иссиқхоналар ташкил этинг.\nИккинчидан, 2-3 сотихдан мевали боғ ва узумзорлар яратинг.\nУчинчидан, 2 бошдан қорамол, 5-10 бошдан қўй ва эчки, 50 бошдан парранда ҳамда 10 тадан қурка боқишни йўлга қўйинг.\nТўртинчидан, томорқангизда қуён, балиқ ва асалари етиштиришни ташкил этинг.\nЮқоридаги ишларни амалга оширишингиз учун Кенгаш ҳузуридаги деҳқон ва томорқа ер эгалари учун имтиёзли (7 фоизли) кредит берадиган Жамғармага мурожаат этинг.\nЮқорида таъкидлаганимиздек, бутун дунёда об-ҳаво инжиқликлари, қурғоқчилик ва шўрланишнинг кучайиб бориши натижасида озиқ-овқат хавфсизлигини таъминлаш масаласи биринчи даражали муаммога айланди.\nҲар бир қарич ердан самарали фойдаланиб, ҳар бир гиёҳни даромад манбаига айлантира олиш даражасида иқтидорга эга сиздек ва деҳқонларимиз, бу йил ҳам ердан ризқ-насиба яратишларига ишончимиз комил.\nҲурматли фермер, деҳқон ва томорқа ер эгалари!\nБугун халқимиз Сизнинг шижоатингиз, ғайрат ва матонатингизга кўз тикиб турибди. Муҳтарам Юртбошимизнинг ишончини оқлаш ҳамда мамлакатимиз фаровонлигига муносиб ҳисса қўшмоқ учун барчангизни чин юракдан ҳалол меҳнат қилишга чақирамиз!\nЎ.Абдиев, М.Шаимов, А.Қудратов, А.Тўйчиев, И.Каратаев, Н.Рахматуллаев, Х.Зокиров, Р.Турсунмуродов, Р.Пиримқулов, Ф.Боқиев\nSahifaning so`nggi yangilangan sanasi: 25.02.2019, Dushanba


Андижон, Жиззах ва Самарқандда ноқонуний ер савдоси билан боғлиқ ҳолатлар аниқланди – Газета.uz\nLotinchada 27 январ 2022, 12:16 Жамият\nДХХ Андижон, Жиззах, Самарқанд ҳамда Хоразмда ноқонуний ер савдоси билан боғлиқ ҳолатлар қайд этилганлигини ва мазкур ҳолатлар бўйича гумондорлар воқеа жойида қўлга олинганини маълум қилди.\nАндижон шаҳридаги МЧЖлардан бирининг раҳбари ўзганинг ишончига кириб, унга 6 гектар майдонда 240 та дўкондан иборат бўлган савдо комплексининг қурилиш ишлари ўзи раҳбарлик қилаётган компания томонидан амалга оширилаётганлигини айтган.\nУ фуқарога 10 та савдо дўконини сотишини ҳамда танишлари орқали дўконларнинг кадастр ҳужжатларини ва шаҳар ҳокимининг тегишли қарорини чиқартириб беришини ваъда қилган. Бунинг эвазига эса фуқародан 117 минг доллар сўраган. Ушбу маблағнинг 60 минг долларини олган вақтида қўлга олинган.\nХоразмнинг Ҳазорасп туманида яшовчи 1959 йилда туғилган фуқаро туман ҳокимлиги заҳирасидаги 6 сотих ерни ўзиники эканлигига ишонтириб, бошқа шахсга сотмоқчи бўлган. У 10,5 минг доллар олган вақтида, қўлга тушган.\nЖиззахда эса 1987 йилда туғилган зоминлик фуқаро ўзганинг номида бўлган 50 гектар лалми ерни 250 млн сўмга сотаётган вақтида ушланган. Аниқланишича, унда ер майдонларини сотишга ваколат бўлмаган. Шунга қарамай, у вилоят ҳокимлиги ҳамда кадастр тизимидаги танишлари орқали ер майдонини расмийлаштириб беришини айтган.\nСамарқандда ўтган тезкор тадбирда шаҳардаги адвокатлик бюроси адвокати ўзига ижарага берилган Жомбой туманидаги 4 гектар ерни сотишга қарор қилган. Уни харидорга расмийлаштириб бериш эвазига 23 минг доллар сўраган. Шундан 15 минг долларни олаёган вақтида ушланган.\nҲозирда мазкур ҳолатлар юзасидан жиноят иши қўзғатилиб, тергов жараёнлари кетмоқда.\nАввалроқ, пойтахт ҳокимлиги ҳузуридаги «Муниципал активларни бошқариш маркази» ДУК ходими 3 шериги билан 30 сотих ерни 420 минг долларга сотмоқчи бўлиб, 42 минг долларни аванс сифатида олган вақтида ушлангани хабар қилинганди.\nСамарқанд туманида фермер ҳокимнинг сохта қарори билан 19 минг долларга ер сотгани аниқланди 22 апрель 2022, 11:18\nТошкент, Сирдарё ва Фарғона вилоятларида ноқонуний ер сотиш ҳолатларига чек қўйилди — ДХХ 16 феврал 2022, 09:57


Сергей Лушчан: Финалга чиқа олмасак кетишдан қўрқмайман, менда хориждан 5та таклиф бор\n23 ноябрь, 2016, 16:43\n“Бунёдкор” – “Локомотив” баҳсидан сўнг Сергей Лушчан қуйидагича фикр билдириб ўтди:\n– Ўйин тўғрисида кўп гапириб ўтириш шарт эмас. Биз мағлуб бўлдик, рақиб бугун биздан кучли чиқди. Шуни таъкидлай оламан холос.\nУмуман олганда, бу йилги чемпионат ёмон ўтмади. Аммо бундан яхшироқ ўйнашимиз ва янада яхшироқ натижа қайд этишимиз ҳам мумкин эди. Лекин якунда биз 2-поғонадан жой олдик. Демак, таркибимиздаги ижрочилар билан ҳозирча фақат кумуш медалларга эга чиқа олар эканмиз.\nАгар янада яхшироқ натижаларга эга чиқишни истасак, таркибга кўпроқ маҳоратлироқ, тажрибалироқ бўлган ўйинчиларни чаиқиришимиз керак.\nЯна 3 кундан сўнг кубок доирасида ҳам “Локомотив” билан ўйин ўтказамиз. Агар “Бунёдкор” финалга чиқа олмаса, бу менинг эгаллаб турган ўрнимга таъсир этмайди. Зеро айни пайтда менда хорижнинг 5 та жамоасидан таклиф бор. Шу сабабли вазифамдан озод қилиниш масаласи мени хавотирга солаётгани йўқ, – дейди Лушчан.


Россия иқтисодий ривожланиш вазири Алексей Улюкаев пора билан қўлга тушди\nДобавлено: 16.11.2016, 11:51\nРоссия иқтисодий ривожланиш вазири Алексей Улюкаев махсус модда билан ишлов берилган, пора жойланган кейс билан қўлга тушди, деб хабар берди “Тvzvezda.ru” нашри.\nКейсга ишлов берилган махсус модданинг зарралари Алексей Улюкаевнинг қўлидан топилган. Маълумотларга кўра, Улюкаев 1 миллион доллар солинган кейсни “Роснефть” офисларидан бирида пора сифатида олган ва иккинчи кейсни эса машинага элтиб беришларига кўнган.\nУлюкаевнинг ҳимоячиси унинг пулга эмас, бор-йўғи кейсга қўл теккизганлигини таъкидлаган. Нашрнинг ахборот беришича, кейсга махсус модда билан жуда кучли ишлов берилган.\nСуд қўлга олинган вазирни 2017 йилнинг 15 январига қадар уй қамоғига ҳукм қилган. Терговчилар уни катта миқдорда пора олганликда айбламоқда. Россия президенти Владимир Путин Алексей Улюкаевни ишончни йўқотганлиги сабабли Россия иқтисодий ривожланиш вазири лавозимидан озод этган.


«Навбаҳор»да ўзгаришлар - 21 Января 2010 - ФК "Навбахор" фан клуби сайти\nГлавная » 2010 » Январь » 21 » «Навбаҳор»да ўзгаришлар\nЎтган мавсум Наманганнинг «Навбаҳор» жамоаси учун оғир кечганди. Бир амаллаб олий лигадаги ўрнини сақлаб қолган наманганликлар янги мавсумга тайёргарликни декабрнинг сўнгги ўн кунлигида бошлаб юборишди. Дастлабки йиғинда мураббийлар асосан футболчиларнинг жисмоний тайёргарлигига эътибор қаратишди. Ўтган ҳафтанинг душанба кунигача машғулотларни Сергей Ковшов олиб бораётган эди. Айнан шу куни «Навбаҳор»ни янги мавсумда қайси мураббий бошқариши аён бўлди. Номзодлар орасидан энг мақбули сифатида асли чустлик бўлган Виктор Жалилов танланди.\nДарҳақиқат, «Навбаҳор»ни Виктор Жалиловчалик биладиган мураббий топилмаса керак. «Навбаҳор»нинг ҳозиргача қўлга киритган барча совринлари Виктор Жалилов номи билан чамбарчас боғлиқ. В.Жалилов сўнгги бор «Навбаҳор»ни 2004 йилги мавсумда бошқарганди. 2003 йилги чемпионатнинг иккинчи даврасидан бошлаб яна «Навбаҳор»ни бошқарган Виктор Жалилов мисли кўрилмаган (аслида кўрилган) ютуқни қўлга киритади. 15 та учрашувда 1 та мағлубият ва 1 та дуранг, қолганлари фақат ғалаба ҳамда якунда бронза медаллари «Навбаҳор»да! Кейинги мавсумда ҳам жамоа финишга учинчи бўлиб етиб келади. Шундан сўнг қолган беш йиллик мавсум жуда муваффақиятсиз ўтди. Сўнгги икки мавсумда «Навбаҳор» мухлисларини юраги тилка-пора бўлиб кетди. Янги мавсумдан эса мухлисларнинг умиди катта!\nВиктор Жалилов «Навбаҳор»дан сўнг юртимизда «Машъал» ҳамда «Пахтакор»да фаолият олиб борди. Орада Қозоғистоннинг «Ордабаси» клубида ҳам ишлашга улгурган. Виктор Жалиловни ушбу жамоалар билан («Ордабаси» бундан мустасно) қандай ютуқларга эришганлигини айтиб ўтиш шарт эмас, деб ўйлаймиз.\nБевосита жамоа олиб бораётган йиғинлар ҳақида тўхталсак. Ўтган ҳафтанинг шанба кунигача йиғинлар Наманганда ташкил этилди. Кечадан эса навбатдаги ўқув-машғулот йиғини Тошкентда ташкил этилмоқда. Намангандаги йиғиннинг сўнгги кунида таркиб иккига бўлинган ҳолда назорат учрашуви ташкил этилиб, унда биринчи таркиб 1:0 ҳисобида зафар қучди. Ягона голга Абдулазиз Султонов муаллифлик қилди. Таркибдаги ўзгаришлар хусусида тўхталадиган бўлсак, жамоани ҳозирга келиб Дилшод Жабборов, Баҳром Йўлдошев (иккаласи «Локомотив»), Мухтор Фозилов, Владислав Кирян («Андижон»), Носир Отақўзиев («Олмалиқ»), Абдумалик Абдуллаев, Ўткир Ибрагимов («Насаф»)лар тарк этишган. Шунингдек, ўтган мавсум жамоа шарафини ҳимоя қилган Юрий Шеленков Наманганга қайтмаган. Отабек Пирматов ҳам айни пайтда жамоа билан бирга эмас. О.Пирматов билан гаплашганимизда ҳали ҳеч нима ҳал бўлмаганлигини таъкидлаб ўтди. Таркибга қўшилганлар сони ҳам кам эмас.\nЯнги қўшилганларнинг аксарияти асли «Навбаҳор» футбол мактаби тарбияланувчиларидир. Абдураззоқ Жўраев («Бухоро»), Сарвар Отабоев («Қизилқум»), Музаффар Холиқов, Шерзод Жўраев — шулар жумласидандир. Шунингдек, бразилиялик Гилъермо Алкантара, литвалик Томас Римас ҳамда бир қанча ёш футболчилар машғулотларда қатнашишяпти. Ўтган мавсум «Бухоро» шарафини ҳимоя қилган Лочин Солиев «Навбаҳор» қароргоҳини тарк этган. «Локомотив» машғулотларида иштирок этган Алишер Маҳмудов яна ўз жамоасига қайтиб келган. Тошкентдаги бир ҳафталик йиғин давомида мураббийлар 4-5 нафар футболчиларни жамоага жалб қилишни режалаштиришяпти. Тошкент йиғини якунлангандан сўнг «Навбаҳор» хориж сафарига йўл олади. Дастлаб Украинада, сўнгра Туркияда машғулот олиб бориш кўзда тутилган. Ушбу йиғинлар давомида таркибга бир неча легионер ўйинчиларнинг қўшилиши кутиляпти.\nХабарингиз бор, 2011 йилгача Намангандаги «Марказий» ўйингоҳ жаҳон талабларига мос равишда таъмирланиб, қайтадан топширилади. Шу муносабат билан «Навбаҳор» чемпионатдаги уй учрашувларини Косонсойдаги ўйингоҳда ўтказиши мумкин.\n«Навбаҳор»нинг Намангандаги йиғини якунига етгач, жамоа дарвозабони Ботир Носиров билан суҳбатда бўлдик.\nБотир Носиров: «Кўряпсизлар, машғулотларда бор кучимиз билан ҳаракат қилиб, мураббийлар кўрсатмасини тўлиқ бажаришга ҳаракат қиляпмиз. Виктор Жалиловни тажрибали мураббийларимиздан бири деб биламан. У билан ўз вақтида «Машъал»да бирга ишлаганмиз. Виктор Жалилов жамоамизни ҳозирги ҳолатдан олиб чиқиб кета олади, деб ўйлайман. Жамоа билан амалдаги шартномам ўз поёнига етган. Лекин ўзим «Навбаҳор»да қолиш истагидаман. Бу борада мураббийлар билан гаплашганимда, сен бизга кераксан, дейишяпти. Агар жамоага керак бўлсам, бажонидил жамоада қолардим. Худога шукрки, бошқа жамоалардан таклифлар йўқ эмас. Келинг, жамоалар номи сир бўла қолсин. Таркибимизга бир нечта янги футболчилар келиб қўшилишди. Улар ҳали бор маҳоратларини ишга сола олишмади. Яширмайман, жамоанинг футболчилардан ўтган йилги ўйинлардан қарзи бор. Бироқ раҳбарлар тез орада барчаси изига тушишини айтишяпти. Наманганлик мухлислар гап бўлиши мумкин эмас, истардимки, улар ҳар бир ўйинда бизни чин дилдан қўллаб туришса бўлгани».\nМанба: "Чемпион" газетаси\nКатегория: Навбахор хакида | Просмотров: 685 | Добавил: jamcoolboy | Рейтинг: 0.0/0\n4 jamshid (22.01.2010 17:07) [Материал]\nolga bolla faqat oldinga sasatap zor faqat shuni sal shakllantirsa boldi hammasi joyiga tushib ketadi\n3 ABDULLO23 (22.01.2010 14:34) [Материал]\n«Локомотив» (Тошкент) - «Нефтчи» (Фарғона)\n«Насаф» (Қарши) - «Шўртан» (Ғузор)\n«Қизилқум» (Зарафшон) - «Металлург» (Бекобод)\n«Бунёдкор» (Тошкент) - «Пахтакор» (Тошкент)\n«Динамо» (Самарқанд) - «Хоразм» (Урганч)\n«Навбаҳор» (Наманган) - «Машъал» (Муборак)\n«Андижон» (Андижон) - «Олмалиқ» (Олмалиқ)\n2 ABDULLO23 (22.01.2010 13:16) [Материал]\nPAXTANI DUBLYORI BILAN UYNAGANI YOZILMAPTIKU\nNAVBAHOR 2-0 PAXTAKOR\nAYTGANDEK RAXMATILLO BERDIMURODOV NAVBAHORDA!!!\n1 7777 (22.01.2010 00:13) [Материал]\nqaysi satga ishonaylik http://fc-navbahor.ucoz.com/ gami yoki http://navbahor.ucoz.com/ gami


Фурpе ва Лаплас ўзгартиришлари » Iqtisodiyot » Referat » Referat | Haqida\nAsosiy / ReferatIqtisodiyot Фурpе ва Лаплас ўзгартиришлари\nFayl hajmi 156,50 kB\n1.\tЧизиқли тизимларининг узатиш ва частотали функциялари\n2.\tАмплитуда – фаза тавсифлари\n3.\tЛогарифмик частота тавсифлари\nфункция - дан + гача Т даврда даврий бўлган ва Дрихле шартларини қаноатлантирувчи ҳар қандай функцияни Фурpе қаторига ёйиш мумкин:\nБу ерда k - бутун мусбат сон; гармоника частотаси; Aо, Ak, Bk -лар эса\nформулалар орқали аниқланувчи коэффициентлардир.\n(2.16) қатор тригонометрик шаклда ёзилгандир. Автоматик бошқариш назариётида Фурpенинг тўғри ва тескари ўзгартириш формулаларидан фойдаланилади. Улар қуйидаги\nнодаврий функциялар учун қўлланилади.\nУшбу формулаларда - Фурpе шаклидаги ифодалаш; - функция оргинали.\nАгар (2.20) ни кўрсаткичли функция интеграли остига киритилса, янги комплекс ўзгарувчи функциясини олиш мумкин. Бунда интеграл Лапласнинг тўғри ўзгартириши деб аталади:\nХудди шундай (2.21) ни ўрнига Лапласнинг тескари ўзгартириши интегралини ҳам олиш мумкин:\nЛаплас ўзгартиришлари қатор хусусиятларга эга бўлиб, ундан фойдаланиш амалий масалаларни ечишда ишни бирмунча енгиллаштиради.\nБу хусусиятлар ва Лаплас ўзгартириши теоремалари ўқув қўлланмаларида операцион ҳисоблаш бўйича берилади. Яна муҳим аҳамиятга функциянинг бошланғич ва охирги қийматлари ҳақидаги теорема ва Хевисайд формулалари эгадир.\nАвтоматик тизимларининг оператор тенгламаларини тузиш\nАвтоматик тизимларини иш жараёнини таҳлил қилишда оператор тенгламаларидан фойдаланиш муҳим аҳамиятга эга. Дифференциал тенгламалар бўйича элементларнинг оператор тенгламаларини тузиш учун эса бошланғич шароитларни билиш керак бўлади.\nАгар биринчи даражали дифференциал тенглама\nберилган бўлса, уни оператор тенглама сифатида кўриниши қуйидагича бўлади:\nАгар бошланғич шартлар нол бўлса, у ҳолда оператор тенгламалар ҳосила ва интеграл белгисини операторлар\nбилан алмаштириш йўли орқали ҳосила ва интеграл функцияларига нисбатан тузилади.\nМаълумки, деярли барча автоматик тизимлар элементлардан ташкил топгандир. Бордию, худди шундай автоматик тизимлар элементлардан ташкил топган бўлса, у ҳолда улар учун дифференциал тенгламалар тизимсини тузиб олган ҳолда, унга Лаплас ўзгартиришини қўллаб туриб элементларнинг оператор тенгламалари тизимига эга бўлиш мумкин. Бу тенгламаларни, танлаб олинган ўзгарувчига нисбатан, автоматик тизимсининг оператор тенгламасини қуйидагича ёзиш мумкин:\nБу тенглама орқали, берилган бошқарувчи ва қўзғатувчи таъсирларни ҳисобга олган ҳолда, чиқишдаги ўзгарувчи учун опаратор ифодаси\nни олиш мумкин.\nБу ерда В(Р), С(Р), А(Р) - комплекс ўзгарувчи р бўйича оператор кўпҳади; А(р) кўпҳаднинг даражаси, одатда, В (р) ва С(р) кўпҳадлар даражасидан юқоридир.\nВақт функцияси оригиналини ҳар бир таъсирга нисбатан Лапласнинг тескари ўзгартиришини қўллаган ҳолда топиш мумкин. Бу масалани енгиллаштириш учун эса, типик функцияларни ифодаларини аниқлашда фойдаланганидек, ифодалар жадвали қўлланилади. Кўпчилик ҳолларда эса (2.28) нинг ўнг томони кўпҳадлардан ташкил топган тўғри касрдан иборат бўлади. Бундай вазиятларда ёки бу касрни оддий касрларга ёйиб чиқилади ва ҳар бир ташкил этувчига оргиналнинг ташкил этувчиси аниқланади ёки Хевисайднинг ёйиш формуласидан фойдаланилади.\nЧизиқли тизимларининг узатиш ва частотали функциялари\nАвтоматик тизимларининг динамикасини ҳисоблаш учун узатиш ва частота функциялари деган тушунча киритилиб, бу функциялар АС лар таҳлилида муҳим рол ўйнайди. Ушбу функциялар орқали частотали усуллардан фойдаланилиб, уларнинг асосида Лаплас ва Фурpе ўзгартиришлари ётади. Частотали усуллар ҳам чизиқли ва айрим ҳолларда эгри чизиқли АС лар учун ҳам қўлланилади.\nЭнди шу ўзгартиришларни қўллаш орқали узатиш ва частота функцияларига эга бўлишни кўрайлик.\nОлдинги параграфда айтиб ўтилганидек Лапласнинг тўғридан-тўғри ўзгартириш усулини ҳақиқий ўзгарувчи функциясига тадбиқ этиб, бошланғич нол шартларда оператор тенгламасига эга бўлиш мумкин:\n(2.29) формуладан фойдаланган ҳолда узатиш функцияси хақидаги тушунчани киритамиз. Агар чизиқли тизимлар учун суперпозиция қонуниятини қўллайдиган бўлсак, (2.29) дан берилаётган ва қўзғатувчи таoсирлар учун узатиш функциясини олиш мумкин:\nУзатиш функцияси - бу чиқишдаги ўзгарувчини киришдаги ўзгарувчига бошланғич нол шартлардаги нисбати орқали аниқланиб, Лаплас тасвири билан ифодаланади. Бўғин ёки элементларнинг очиқ ёки ёпиқ контурлари учун узатиш функциялари мавжуд бўлиб, улар ўзаро фарқлидир. Умуман олганда, узатиш функцияси оператор тенгламанинг киришдаги ўзгарувчисида турган кўпҳаднинг чиқишдаги ўзгарувчисида турган кўпҳадни нисбатлари орқали аниқланади.\nБундай аниқлашлилик шуни кўрсатадики, автоматик тизимларининг узатиш функцияси берилаётган ёки қўзғатиш таҳсирларининг турига эмас, балки функционал элементларнинг параметрларига боғлиқ экан. Узатиш функциялари баoзан кучайтиришнинг динамик коэффициенти деб ҳам аталади.\nАСлар таҳлилида частотали усуллар алоҳида элементларнинг (бошқаргичнинг, объектнинг, кучайтир-гичнинг ва ҳ.к.) ҳамда бутун тизимнинг частотали тавсифиларини кўриб чиқишга асосланган. Чизиқли тизимнинг асосий тескари боғланишини узиб туриб ва тизимни киришига синусоида шаклида таҳсир киритиладиган бўлса, у ҳолда турғунлашган режимда, тизимнинг чиқишдаги худди ўшандай частотага эга бўлган, лекин амплитуда ва фаза жиҳатидан ўзгача бўлган гармоник функцияга эга бўламиз:\nОчиқ тизимларининг кириш ва чиқишидаги гармоник сигналларни таҳлил қиладиган бўлсак, частота функцияси билан тавсифланадиган унинг хусусиятларини аниқлаш мумкин\nК(jw) функцияси комплекс частота функцияси ёки соддароқ қилиб, очиқ тизимларининг частота функцияси деб аталади. У автоматик тизимларини ташкил этувчи элементларнинг параметрларига ва частотасига боғлиқ. Частота функциясини узатиш функциясидаги Р ни jw га алмаштириш йўли билан олиш мумкин. Бундай алмаштириш бошланғич О шартларда дифференциал тенгламаларга Фурге ўзгартиришини қўллашга ўхшагандир. Частота функцияси турғунлашган мажбурий даврий ҳаракатлар учун комплекс кучайтириш коэффициентини ифодалайди ва (2.32) формула орқали аниқланади.\nМахраждаги мавҳум қисмини ташлаб юбориб қуйидагига эга бўламиз:\nбу ерда - махражнинг комплекс катталиги;\n- очиқ тизимлар частотали функциясининг ҳақиқий ва мавҳум қисмлари. Комплекс катталикни кўрсатгичли шаклда ёзадиган бўлсак, (2.33) нинг ўрнига қуйидагига эга бўламиз:\n(2.35) ва (2.36)даги ва лар, мос ҳолда, комплекс катталикнинг модули ва аргументидир. Улар К(jw) векторнинг комплекс текисликдаги катталигини ва йўналишини кўрсатади (2.3-расм. Частота функциясининг модули амплитудаларнинг кириш ва чиқишидаги қийматларини нисбатини билдиради. Шунинг учун уни берилган частотадаги амплитуда бўйича кучайтириш коэффициенти деб ифодаланса ҳам бўлаверади. Хар бир частотага аргумент ва модулнинг маълум бир қийматлари, яҳни амплитуда ва фазаси тўғри келади. Бунда чиқишдаги ўзгарувчини амплитудаси ва частотаси частота функциялари орқали аниқланади. У элементларнинг ва тизимларининг гармоник тебранишларни киришдан чиқишгача узатиш қобилиятини белгилайди (киришдаги сигналнинг амплитудасига ва фазасига нисбатан силжиш бор ёки йўқ бўлган ҳолларда чиқишдаги амплитудани ортишини ёки камайишини кўрсатади).\nЁпиқ тизимларининг частота функцияларини очиқ тизим частота функцияси каби кўриб чиқиш мумкин:\nАвтоматикада, частота функциялари ўтиш жараён-ларини, ёки тизимларини турғун ёки нотурғун эканликларини аниқлашда кенг қўлланилади. Агар, бордию киришдаги ўзгарувчини чиқишдаги ўзгарувчига нисбати олинса, у ҳолда тескари частота функцияси хосил бўлади. Кўпгина ҳолларда унинг аналитик ифодаси кейинчалик ўзгартиришлар учун қулайдир. Чунки ҳар қандай реал бўғинда суратдаги кўпҳад даражаси В(р) махраждаги кўпҳад даражаси А(р) дан кичикдир. Тескари частота функцияси\nАмплитуда – фаза тавсифилари\nЧастота функциялари бўлмиш К(jw) ва W(jw) ларни, маълум бир частоталарда (2.33), (2.34) ва (2.37) ифодаларга мос ҳолда, комплекс текисликдаги векторлар кўринишида ифодалаш мумкин (2.3а - расм). Векторларнинг геометрик учлари (частота функциясининг) турли хил частоталарда частота функциясини ифодалайди (2.3б - расм) ва у ўз навбатида автоматик тизимнинг амплитуда - фаза тавсифисини (АФТ) ни билдиради. Уни (2.33)(2.37) формулалар орқали ҳисобланади. Очиқ тизимларининг АФТ лари, одатда, чизиқли ва чизиқли бўлмаган тизимларининг турғунлигини аниқлашда ва ночизиқ тизимларининг автотебранишларини аниқлаш-да қўлланилади.\nАмплитудани частотага боғлиқлиги амплитуда частота тавсифиси (АЧТ) деб аталади:\nбу ерда - очиқ тизимнинг ҳақиқий\nёки фаол частота тавсифиси; очиқ тизимнинг мавҳум ёки реактив частота тавсифисидир.\nХудди шундай тавсифиларни ёпиқ тизимлар учун ҳам олиш мумкин:\nХақиқий ва мавҳум частота тавсифилари мустақил ҳолда қурилиши мумкин бўлиб, автоматик бошқариш назариётида муҳим ролp ўйнайди. Фазани часто-тага боғлиқлиги графиги фаза-частота характеристикаси (ФЧТ) деб аталади.\nОчиқ тизим учун (2.41)\nёпиқ тизим учун (2.42)\nЮқорида кўрсатиб ўтилган частота тавсифилари орасида ўзаро боғлиқлик мавжуд бўлиб, у частота фунцияси векторларини тавсифловчи тригонометрик муносабатлардан келиб чиқади (2,3а-расм). Частота тавсифиларидан ҳар бири маълум бир аниқликда тизим ёки элементларнинг хусусиятларини аниқлайди.\nҚуйидаги чизмаларда частотали тавсифиларнинг умумий кўринишлари берилгандир. Тўғри чизиқларда берк тизимлар, штрих чизиқларда эса очиқ тизимлар тавсифилари кўрсатилган.\n2,4а-расмда ампилитуда частота тавсифиси (АЧТ) 2,4б- расмда ФЧТ ва 2.4в,г - расмларда эса мос ҳолда ҳақиқий ва мавҳум частота тавсифилари кўрсатилгандир. Чиқишдаги ўзгарувчи деярли ҳар доим киришдаги ўзгарувчидан орқада қолганлиги сабабли бурчак доимо манфий ишорали бўлади. Частота тавсифилари дифференциал тенгламалар учун Лаплас ўзгартиришларини қўллаган ҳолда олинганлиги сабабли ўтиш жараёнлари билан яқин боғланишга, яҳни функция асли билан боғланишга эгадир. Автоматик бошқариш назариётида, одатда, бошланғич нол шартлар учун кўрилади. Частота функциялари ва ўтиш функциялари ўртасидаги маҳлум боғланишлар автоматик бошқариш тизимларида жараённинг сифатини аниқлашда кенг қўлланилади. Частота тавсифилари манфий частоталар учун ҳам қурилиши мумкин ва бу физик маҳнога эмас, балки математик мазмунга эгадир. (2.33) дан кўриниб турибдики, частота функцияси бўлмиш К(jw) нинг ҳақиқий қисми частотанинг жуфт функцияси ҳисобланади, шунинг учун манфий частоталарда мусбат частоталарда қандай қийматларга эга бўлса, худди шундай катталикларга эгадир. Частота функциясининг мавҳум қисми частотанинг тоқ қисмини ташкил этиб, манфий частоталарда бошқа ишорага эга бўлади.\n(2.43) га асосан шундай хулоса қилиш мумкинки, мусбат ва манфий частоталарда АФТлар ҳақиқий ўққа нисбатан симметрикдир (2.5-расм), шу сабабли АФТ фақат мусбат частоталар учун қурилади.\nШуни айтиб ўтиш керакки, амалда чизиқли бўлмаган тизимлар текширилганда манфий ишорали АФТ лар мусбат ишорали частоталар учун қурилиб қўлланилади (уларнинг барча векторлари 1800 га бурилади). (10) орқали қурилган частота тавсифилари тескари тавсифилар деб аталиб, улар ҳам фақат мусбат частоталар учун қўлланилади. Агар, бордию, манфий тескари АФТлар қўлланиладиган бўлса, тескари тавсифининг барча векторлари 1800 га буралади.\nЛогарифмик частота тавсифилари\nБўғинларнинг ва айниқса, тизимларининг частота тавсифиларини қуриш частота функциясини ифодасини логарифмлаб юборилса, бир мунча енгиллашади: (2.34) даги кўрсатгичли шаклини):\n(2.45) ифода ҳақиқий қисми частота функциясининг модули логарифмига, мавҳум қисми аргументига тенг бўлган логарифмик АФЧТ ни ифодалайди. Бу тавсифи. Иккита мустақил тавсифи - ЛАТ ва ФЧТ кўринишида берилиши мумкин.\nЛогарифмик амплитуда тавсифиси (ЛАТ).\nБу тавсифи частота функциясини логарифмини частота ўзгаргандаги ўзгаришини кўрсатади. График, одатда, логарифмик сетка-тўр кўринишида бўлиб, модул логарифми ордината ўқига, частота логарифми эса абцисса ўқига қўйилади (2.6-расм).\n(2.46) ифода чиқишдаги амплитудани киришдаги амплитудага нисбатани логарифмини билдирганлиги учун ва шу билан киришдаги сигнални тизим томонидан кучайиш даражасини кўрсатганлиги сабабли бу катталикни кучайтиргич қурилмаларида ишлатиладиган бирлик “бел”да ўлчанади. Аммо “бел” логарифмик катталик жуда йирик ўлчов бирлиги бўлганлиги учун G(w) катталик децибеллда ифодаланади. Бел қувватни ўн баробар катталаштирган логарифмик бирликни билдиради. Децибелл белнинг ўндан бир қисмига тенгдир. Агар А(w) қувватлар нисбати бўлганда эди, амплитуда логарифми олдида 10 кўпайтма турган бўлур эди. Аммо А(w) қувватлар нисбатини эмас, балки силжиш, тезлиқ кучланиш, ток ва ҳоказоларни билдирганлиги сабабли бу муносабатларни 10 баробар ортиши қувватни юз баробар ортишига мос келади. Бу эса икки беллга, ёки йигирма децибеллга тенгдир. Худди шу рақам (2.46) даги кўпайтма 20 ни билдиради. Бир децибелл амплитудани маротаба ўзгарганига мосдир.\nЛогарифмик тавсифилар қурилганда частота оралиғини аниқлашда акустикада ишлатиладиган октава ва декадалардан фойдаланилади. Агар икки частота ва катталиклари бир-биридан икки баробар фарқ қилса, маълум бўлишича, улар ўзаро бир октавага фарқ қилар экан:\nБордию, икки частота фарқи 10 баравар бўлса\nЧастоталарни декадада аниқлаш учун берилган частотанинг ўнли логарифмини аниқлаш зарур бўлади.\nБаъзан координатали логарифмик сеткадан фойдаланилиб, абцисса ўқига логарифмик масштабда частота қўйилади, ордината ўқига эса частота функцияси модулининг логарифми, яpни чиқиш ва киришдаги амплитудалар нисбати логарифми қўйилади.\nЛогарифмик фаза тавсифиси (ЛФТ)\nУшбу тавсифи частота ўзгарганда фазани градусларда ўзгаришини аниқлайди. Фаза катталиги грудусларда ордината ўқига (13) ифодага мос ҳолда қўйилиб, абцисса ўқига эса частота логарифмик масштабда қўйилади.\nҚатор автоматик тизимлар учун ЛАТ ва ЛФТлар ўртасида бир мазмунга эга бўлган боғлиқлиқ бордир. Шундай қилиб, аниқ бўлган ЛАТ бўйича ЛФТни кўриш мумкин. Бундай тизимлар минималғ-фазали деб аталади, чунки берилган ЛАТ га мос келувчи ЛФТ фаза бўйича энг кичик қийматларга эгадир.\nЛогарифмик фазали ва АЧТ лар, одатда, бир графикда умумий абцисса ўқига жойлаштирилади.\nЛогарифмик тавсифиларнинг қулайлиги шундаки, ЛАТ ни қисқа тўғри чизиқ бўлакчаларидан аппроксимациялаш мумкин (турли оғиш бурчагига эга бўлган). Бу чизиқчалар оғиши одатда, децибел декадага ёки децибел октавага катталигида ўлчанади. Ундан ташқари ЛАТни қуришда содда иборалар ишлатилади, чунки частота функцияси модули логарифмланиши натижасида ҳосила ва бўлишдаги хусусийлар йигиндиси ва айирмаларга алмаштирилади ва ҳоказо.\nАвтоматик тизимларини ҳисоблашда кўпинча логарифмик АФТ ишлатилади; уни ёрдамида махсус номограммалар орқали ёпиқ тизим Р(w) нинг ҳақиқий частота тавсифисини аниқлаш мумкин. ЛЧТлар чизиқли АСларда ҳам ва эгри чизиқли АС ларда ҳам фойдаланилади.\nTeglar: частота мумкин функцияси 1203олда тизимларининг узатиш ор1179али функциялари 1203ам тизимлар оператор тавсифилари Частота автоматик элементларнинг 1203а1179и1179ий чизи1179ли комплекс тескари бўлган\nЛаплас тенгламаси учун чегаравий масалалар Дирехле масаласини икки улчовли ...\nЛаплас оператори, унинг цилиндрик ва сферик координаталарда ифодаланиши\nЧизиғий электрик занжирлардаги ўткинчи жараёнларни оператор усулида & ...\nДоира учун Лаплас тенгламасига куйилган Дирихле ички масаласини ечиш\nЛаплас тeоремаси. Детерминантнинг хоссалари. Детерминантнинг ҳисоблаш ...\nБио-Саваp-Лаплас қонунини қўллаш бўйича хусусий ҳоллаp\nДоира учун Лаплас тенгламасига кўйилган Дирихле ички масаласини ечиш\nЛаплас тенгламасининг фундаментал ечими\nКоррект масалалар. Коши ва чегаравий масала. Лаплас тенгламаси учун коши ма ...


Видео, 01 июл 2013\nдушанба 1 июл 2013\n“Александрия” ресторани, “Донер” кафеси, мебел ва оптика дўконлари жойлашган бинода ëнғин\n22 июн куни Фарғона шаҳри марказида ҳам ёнғин рўй берди. Бу хабарни ҳам Озодликнинг WhatsApp тармоғидаги муштарийлари юборишди. WhatsApp муштарийси Озодликка юбоган расмда "Александрия" номли савдо мажмуаси тўла куйиб битганини кўриш мумкин.WhatsApp муштарийси Озодликка юбоган расмда "Александрия" номли савдо мажмуаси тўла куйиб битганини кўриш мумкин. Маълум бўлишича, “Александрия” ресторани, “Донер” кафеси, мебел ва оптика дўконлари жойлашган икки қаватли бино томи (жами 160 метр квадрат жой) бутунлай куйиб кетган. Фарғона шаҳар ўт ўчириш инспекцияси вакиласи Орзигул Мирзаева Узинформ агентлигига ёнғиндан ҳеч ким жабр кўрмаганини, ёнғин сабаблари ҳозирда лаборатория томонидан аниқланаётганини билдирган. “Александрия” ресторани официантларидан бири эса ёнғинга электр симларидаги носозлик сабаб бўлган бўлиши мумкинлигини айтган.\nПокистондаги портлашлар оқибатида 50 киши ҳалок бўлди\nПокистонда якшанба куни амалга оширилган ҳужумлар оқибатида 50ка яқин одам нобуд бўлди. Ҳужумларнинг энг ҳалокатлиси Балужистон вилояти маркази Кветта шаҳридаги шиаларга қарашли масжидда рўй берди. Воқеага доир узуқ-юлуқ тафсилотлар берилмоқда, лекин полициянинг тахмин қилишича, қўл-грнатаси портлаши ортидан одамлар масжид томон қочишган пайтда, у ерда худкуш бомбачи ўзини портлатиб юборган.\nХорватия Европа Иттифоқига қўшилди\n30 июн куни Хорватия Европа Иттифоқига қабул қилинди.\nЖеннифер Лопез Туркманистон президенти туғилган кунида\nҚозонда исломий либослар фестивали бўлди\nРоссияда бир жинсли қаллиқлар рўйхатдан ўтказилмади\n28 июн куни Россияда 5 нафар бир жинсли куëв-қаллиқ сифатида рўйхатдан ўтиш учун Санкт Петербургдаги ФҲДË бўлимларидан бирига боришди. Аммо ФҲДË расмийлари қонунан фақат эркак ва аëл битта оила сифатида рўйхатга олинишини айтиб¸ уларга рад жавобини беришди. Бир жинсли никоҳ 15 давлатда қонунийлаштирилган¸ шулардан еттитаси Ғарбий Европада. Россияда бир жинсли никоҳ ҳали қонунийлаштирилмаган.\nДангасалар молга сув беришмади\nНазарбекка кираверишдаги бўëқ цехида ëнғин\nИроқдаги портлашлардан камида 27 киши нобуд бўлди\n24 июн куни Ироқда камида 27 киши портлаш қурбони бўлди, ўнлаб одам яраланди. Зўравонлик амалиётларининг аксарияти Бағдоднинг шиалар истиқомат қиладиган мавзеларида содир бўлди. Кеча Ироқ пойтахтида камида 10 автомобил портлатилди. Мўсул ва Тикрит шаҳарларида ҳам хуружлар кузатилди. Мазкур ҳужумлар учун масъулиятни ҳеч ким ўз зиммасига олгани йўқ.\nАфғонистонда толиблар президент саройига ҳужум уюштирди\n25 июн куни эрталаб Кобулда президент саройига ҳужум қилинди. Полиция маълумотларига кўра, қарийб бир ярим соат давом этган отишма чоғида бинога ҳужум қилган қуролли гуруҳнинг барча аъзолари ўлдирилган. Бироқ ўлдирилган жанггариларнинг сони аниқ эмас. Шунингдек, хавфсизлик кучлари ходимлари ва бошқа одамлар орасида жабрланганлар бор-йўқлиги ҳам ҳозирча ноаниқ. Мазкур ҳужум учун масъулиятни толиблар ўз зиммаларига олдилар.\nТошкентда автобус ëниб кетди


Ўзбекистонда коронавирус беморлари кун исигани учун камайяптими? | Qalampir.uz\nЎзбекистонда коронавирус беморлари кун исигани учун камайяптими?\nЖамият\t30 Апрель 12:24 11835\nБир неча кундирки, Ўзбекистонда кун давомида коронавирусни янги юқтирган беморлар сони ундан соғаяётганлар сонидан кам бўляпти. Бундай тенденция профилактика ишлари самарасими ёки ҳаво исий бошлагани учун вирус ҳам чекина бошладими?\nВазирлар Маҳкамаси ҳузуридаги Санитария-эпидемиология назорати давлат инспекцияси бошлиғи, Республика бош давлат санитария инспектори Нурмат Отабеков бу саволга жавоб берди.\n“АҚШ Миллий хавфсизлик вазирининг илмий ишлар бўйича ўринбосари икки ярим ой давомида олиб борган тадқиқотларига кўра, юқори ҳарорат, намлик ва қуёш нури коронавирусларга салбий таъсир қилар экан.\nАгар ташқаридаги ҳаво ҳарорати 23-24 даража, намлик эса 20 фоиз бўлса, нарсалар юзасидаги 50 фоиз вируслар ўлиши учун 18 соат вақт керак бўлар экан. Агар ўша ҳароратда намлик 80 фоизгача кўтарилган бўлса, 50 фоиз вируслар ўлиши учун 6 соат вақт керак бўларкан. Агар ўша намликда ҳарорат +30 даража бўлса, коронавирус 1 соатда, мабодо у ерга қуёш нури тушиб турса — 1,5 минутда нобуд бўларкан.\nДаволашдаги 49,4 фоиз самарадорликни зинҳор инкор қилиб бўлмайди. Бундай кўрсаткич ҳатто ривожланган давлатларда ҳам йўқ”, деди Нурмат Отабеков.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Айни вақтда мамлакатда коронавирус юқтирганлар 2017 нафарга етди. Бугунгача беморларнинг 1096 нафари соғайган ва 9 нафари вафот этган.\n25 Май 16:12 35029\n25 Май 23:18 32268\n26 Май 14:40 25211\n26 Май 09:01 20906\n25 Май 11:09 20153


Тошкентда туман ИИБларга оломон орасида юз таниш камералари билан жиҳозланган 9 та автобус топширилди\n22 октябр 2020, Тошкент вақти: 23:40\nЮз таниш камераси (иллюстратив сурат).\nТошкентдаги туман ички ишлар бўлимлари оломон орасида юз таниш камералари билан жиҳозланган автобусларга эга бўлди. Бу ҳақда Тошкент шаҳар ички ишлар бош бошқармаси матбуот хизмати маълум қилади.\nҚайд этилишича, мобиль марказлар деб аталувчи бу автобуслар ҳуқуқбузарликни олдини олиш ва жиноятчиликка қарши кураш мақсадида 360 градусда ҳаракатланадиган интеллектуал камера билан жиҳозланган.\n“Маълумотлар базаси тизими билан интеграциялаштирилган камералар назарга тушган фуқароларнинг шахсини аниқлаш “қобилиятига” эга. Бу эса қидирувда бўлган шахсларни кўпчилик орасида ҳам аниқлашга имкон яратади”, дейилади пойтахт ИИББ хабарномасида.


Озодлик радиоси хабаридан сўнг Воронеждаги тожик муҳожирлари паспортлари ва маошларининг бир қисми қайтарилди (видео)\nВоронеж вилоятининг Шубное қишлоғида, қул шароитида ишлаган ўнлаб тожикистонлик меҳнат муҳожирлари уларнинг муаммоси ҳал қилингани ҳақида хабар беришди.\nУларнинг сўзларига кўра, 16 октябрь куни эрталаб, Тожикистоннинг Россиядаги элчихонаси аралашувидан сўнг, паспортлари уларга қайтарилган ва маошлари қисман тўланган, шундан сўнг улар Шубное қишлоғини тарк этишган. Тожикистон элчихонаси Фейсбукдаги саҳифасида иш берувчилар ва мигрантлар ўртасидаги тушунмовчиликлар бартараф этилганини маълум қилди.\n«Тожикистон фуқаролари билан иш берувчи ўртасидаги келишувларга кўра, яъни “Острогожсксадпитомник” ОАЖ, иш берувчи иш учун, авиачипталар, турар жой ва овқатланиш учун патент тўлаган ва Тожикистон фуқаролари ишга кирганидан кейин иш берувчи уларнинг маошидан харажатларни ушлаб қолган. Шундай қилиб, 2021 йил 1 сентябрда иш берувчи уларнинг ҳар бирига 10 минг рубль миқдорида аванс тўлади. Меҳнат муҳожирлари билан иш берувчи ўртасида тушунмовчилик юзага келди», — дейилади элчихонада.\nУч ой олдин Воронежда олма йиғиш учун ёлланган 110 тожик муҳожири 13 октябрь куни маҳаллий полиция бўлимида норозилик намойишига йиғилган. Улар иш берувчининг алдаш йўли билан паспортларини олиб қўйганликларини ва улар «гаровга олинганини» даъво қилишди. Озодлик радиоси Воронеждаги муҳожирлар аҳволига бағишланган репортаж тайёрлади, шундан сўнг 15 октябрда Тожикистоннинг Россиядаги элчихонаси ўз ходимларини муаммони ҳал қилиш учун Воронежга юборганини эълон қилди.\nМуҳожирлардан бири Хуршед Қурбонов 16 октябрь куни Озодлик радиосига берган интервьюсида иш берувчиси паспортини ва маошининг бир қисмини қайтарганини ва улар қишлоқдан автобусда кетишганини айтди. «Озодлик радиоси репортажидан сўнг, элчихона ходимлари воқеа жойига етиб келишди ва иш берувчилар билан гаплашишди. Паспортимизни қайтаришди ва ҳаммага маошнинг бир қисмини беришди. Ҳаммамиз қишлоқдан чиқиб, Россиянинг бошқа шаҳарларига, қариндошларимиз ва дўстларимизникига борамиз, — деди. Воронежда муаммоларга дуч келган меҳнат муҳожирлари орасида 12 аёл бор. Уларнинг сўзларига кўра, улар Тожикистонга қайтишни режалаштирмайдилар ва Россиянинг бошқа шаҳарларида яхши иш топишни хоҳлайдилар.\nТожикистон элчихонаси Фейсбукдаги саҳифасида ўз телефон рақамларини жойлаштирди ва мигрантларни муаммо юзага келганда улар билан боғланишга чақирди. Авваллари муҳожирлар кўпинча Тожикистон расмийлари ўз ҳуқуқларини ҳимоя қилмаслигидан шикоят қилар эдилар.


Шавкат Мирзиёев аҳоли эҳтиёжи учун қанча...\nДавлат раҳбари бажарилган ишларга тўхталиб ўтаркан, қурилган уй жойлар эҳтиёж учун етарли эмаслигини таъкидлаб ўтди. Бу ҳақда «Xabar.uz» мухбири хабар бермоқда.\n«Ўтган 4 йилда давлат дастурлари асосида 140 минг ёки йилига ўртача 35 мингдан уй-жойлар барпо этилган бўлиб, бу олдинлари йилига қурилган ўртача уй-жойдан 4-5 баравар кўп, дегани. Биз авваллари бунча уй қуришни ҳаёлимизга ҳам келтирмас эдик.\nЛекин, шу ҳам етарли эмас!


Тошкентда уйсиз ҳайвонларга меҳрибонлик кўрсатувчи шахс калтакланди\nТошкент шахрида жойлашган «Гавчег» уйсиз ҳайвонлар учун бошпана асосчиси Сергей Руснак калтакланди. Бу ҳақда «Mehr va Oqibat» ҳайвонларни ҳимоя қилиш жамияти хабар берди.\n«Мен итларни ушлаш учун одам чақирган ва уларни отишга рози бўлган аёл билан келишмоқчи эдим. Мен унга тез-тез маҳсулотлар билан ёрдам бердим, уй ҳайвонларини даволардим, овқатлантирдим. Ҳеч қандай муаммо бўлмайди деб ўйлагандим. Аммо унинг жияни чиқди, мен уни илгари кўрмаганман. У мени бошимга урди ва мен ҳушимдан кетдим. Кейин у мени шунчаки калтаклай бошлаган – буни менга кўшниларим айтиб беришди», – деди Сергей Руснак.\nМаълум бўлишича, ўша куни қишлоқ аҳолисидан бири қаровсиз ҳайвонларни ушлаш хизматини чақирган. Қўшниларнинг айтишича, ушбу фуқаро бир неча бор Сергейдан ёрдам сўраб мурожаат қилган, зооҳимоячи карантин пайтида унга ва унинг ҳайвонларига ёрдам бериб борган.\n«Қаровсиз ҳайвонларни ушлаш хизмати келганида, улар аёлга кўчада итларни қувлаб юрмасликларини, фақат отишларини айтишган, аммо бунинг учун улар маҳалла посбонидан рухсат олишлари керак», – дейилади хабарда.\nХабарга кўра, Сергей ҳайвонларни ушлаш хизмати чақирилгани ҳақида билгач, мурожаатини бекор қилиши учун қўшнисининг олдига чиққан. Уйга яқинлашаётган пайти аёлнинг 11-синфда ўқийдиган жияни орқа томондан келиб Сергейнинг бошига ғишт билан урган ва у ҳушини йўқотган. Таъкидланишича, йигит ҳушидан кетаётган Сергейнинг бошига қозон ва ғишт билан уришни давом этган.\nҚўшниларнинг аралашувидан сўнг бола ғойиб бўлган. Қайд этилишича, хозирда болани топиш ишлари бошлаб юборилган.


UzDaily.uz: Ғиждувонда боғчалар сони яна биттага кўпайди \nҒиждувонда боғчалар сони яна биттага кўпайди\n2018-й. 14-февраль 17:41\nТошкент, Ўзбекистон (UzDaily.uz) -- Мамлакатимизда мактабгача таълим тизимини ривожлантириш ва самарали фаолият кўрсатиши учун барча сайъ-ҳаракатлар амалга оширилмоқда. Хусусан, замонавий шарт-шароитларга эга мактабгача таълим муассасаларини қуриш, реконструкция қилиш, уларнинг иш тизимини янада такомиллаштириш қизғин паллага кирган.\nҒиждувон туманида фойдаланишга топширилган 11-сонли мактабгача таълим муассасаси ҳам фарзандларимиз камоли йўлида амалга оширилаётган ана шу ишларнинг узвий давоми бўлди. Ушбу муассаса бунга қадар мослаштирилган бинода, қийин шароитда фаолият юритиб келаётган эди.\nМуассасаданинг янги биносида болаларимизга жаҳон андазалари асосида таълим ва тарбия бериш учун барча шарт-шароитлар яратиб берилган. Хоналар ёруғ ва шинам, барча инвентарлар мавжуд. Ҳозирда 4 гуруҳда 100 нафар болажон тарбия олмоқда. Рус тили, инглиз тили, бадиий гимнастика тўгараклари доимий фаолият олиб бормоқда. Қолаверса, маҳаллий аҳоли таклифларидан келиб чиқиб, мактабгача таълим муассасасида яна 3 та гуруҳ очилиш арафасида.\nМуассаса 2 млрд. 380 миллион сўмлик инвестиция маблағи асосида “Ғиждувон Зарангари” корхонаси қурувчилари томонидан бунёд этилди.


Одноклассники фойдаланувчилар ва реклама берувчилар учун вертикал видео жорий этди\nТашкент, Узбекистан (UzDaily.uz) – Одноклассники фойдаланувчилар ва реклама берувчилар учун видеоконтентнинг янги формати - вертикал роликлар жорий этди. Энди муаллифлар, ОАВ ва реклама берувчилар портрет режимида олинган видеолавҳаларни эълон қилиши мумкин бўлиб, улар фойдаланувчилар тасмасида вертикал тарзда, ёнларидаги қора ҳошияларсиз акс эттирилади. Ушбу янги форматдан myTarget реклама платформасининг барча мижозлари фойдаланиши мумкин.\nХалқаро тадқиқотлар маълумотларига кўра, iPhone фойдаланувчилари смартфонларни 97 фоиз ҳолатда, Android тизимида ишловчи смартфон фойдаланувчилари ўз смартфонларини 89 фоиз ҳолатда, шу жумладан видеога олиш ва уни томоша қилишда вертикал тарзда ушлайдилар.\nВертикал видеолавҳалар мобил мосламалар экранида кўпроқ жой эгаллайди, шунингдек улар орқали видеоконтент фойдаланувчилар тасмасида кўпроқ сезиларли ва томоша қилиш учун қулай бўлади. Натижа сифатида видео муаллифлари ва реклама берувчилар фойдаланувчилардан кўпроқ қайта алоқага эга бўладилар.\nMediaBrix (жорий номи — Receptiv) мобил рекламасини сотиш бўйича платформа тадқиқотлари маълумотларига кўра, вертикал видеолардан фойдаланган ҳолда амалга оширилган реклама кампанияси томоша қилиш вақтини кўпайтиришга олиб келади: горизонтал видеоларни томоша қилишда давом этиш даражаси 14 фоизни, вертикал видеоларни томоша қилишда давом этиш даражаси эса 90 фоизни ташкил этади.\n“Везёт” такси буюриш федерал хизмати биринчилардан бўлиб ОКдаги реклама кампанияларида вертикал видеолар самарадорлигини муваффақиятли синовдан ўтказди. “Везёт” ОКда иккита бир хил видеороликлар билан реклама кампаниясини бошлаб юборди: бири вертикал, иккинчиси горизонтал форматда бўлди. Конверсия кўрсаткичлари вертикал форматда юқори бўлди.\nСергей Миляев, “Везёт” хизмати digital-маркетинг йўналиши раҳбари:\nБиринчи синов кўрсатишича, горизонтал видеолардан фарқли равишда вертикал ҳолатдаги видеолар кўпроқ танланади. Бизнинг биринчи синов кампаниямиз бўйича вертикал видеога оид ўртача CTR 0,71 фоизни ташкил этди. Бунинг сабаби қисман форматнинг янгилигидадир: фойдаланувчилар ўз экранларида бу каби видеони биринчи марта кўриб, улар албатта бунга қизиқиш билдирдилар. Бунда биз iOS ва Android мосламаларидаги кўрсаткичларда сезиларли фарқ кўрмоқдамиз: iOS да CTR 5 баравар юқори бўлди, бироқ, томоша қилишда давом этиш улуши, аксинча, Android фойдаланувчиларида юқори бўлди - фойдаланувчиларнинг 7 фоизи роликнинг яримдан кўпини томоша қилишда давом этди.\nСемен Боярский, Одноклассники ижтимоий тармоғи стратегик маҳсулотларини ривожлантириш бўйича директор:\nБиз бутун жаҳон бўйича реклама берувчилар томонидан портрет форматига ортиб бораётган қизиқишни кўрмоқдамиз. “Везёт” такси буюриш хизмати билан олиб борилган тажриба шуни кўсатмоқдаки, ОК мобил тасмасида вертикал видеоларни жойлаштириш орқали янада юқори CTR ва яхшироқ конверсияларга эришилмоқда, чунки мазкур формат кўпроқ ахборот етказиш имконини бермоқда ва тасмада янада жозибадор кўринмоқда. Ўйлаймизки, Россия бозори глобал ўйинчилардан ташаббусни тезкор равишда ўз ихтиёрига олади ва биз янги реклама кампанияларини вертикал форматда кўришга муваффақ бўламиз.


Магистратура йўналишида энг талабгор соҳалар бўйича маълумот берилди - xabar.uz\nМагистратура йўналишида энг талабгор соҳалар бўйича...\n02.08.2020 18:40 0 2329\nАОКА ҳузуридаги штабда Олий ва ўрта махсус таълим вазирлиги ахборот хизмати раҳбари Фарҳод Бабашев иштирокида брифинг ўтказилди. Унда мутахассис Ўзбекистон ОТМларида магистратура йўналишида энг талабгор бўлаётган соҳалар бўйича маълумот берди.\nМагистратурага кириш имтиҳонларида иштирок этиш учун 78 000 дан ортиқ онлайн ариза топширилди. Бу 2018 йилга нисбатан 7 баробар, 2019 йилга нисбатан 3 баробар кўп.\nМасалан, Фарғона давлат университетида хорижий тиллар мутахассислигида бир ўринга — 105 та ҳужжат топширилган. Тошкент ахборот технологиялари университетининг компьютер инжениринги мутахассислигида — бир ўринга 68 та ҳужжат топширилди. Иқтисодиётда — бир ўринга 45 та талабгор ҳужжати топширилган.\nЭнг кўп ҳужжат топширилган олий таълим муассасалари — Ўзбекистон миллий университети (6077 та), Самарқанд давлат университети (3651 та) ва Термиз давлат университети (3403 та).


Келгуси йилдан бошлаб, Ўзбекистон Бандлик ва меҳнат муносабатлари вазирлиги ишсизлик нафақаларини оширишни ваъда қилмоқда. Бу ҳақда Халқаро Пресс-клубнинг навбатдаги мунозаралари чоғида маълум қилинди.\nБандлик ва меҳнат муносабатлари вазирининг ўринбосари Эркин Мухиддиновнинг сўзларига кўра, 2020 йилда ишсизларга бериладиган нафақа миқдори икки баравар оширилади ва 644 минг сўмни ташкил этади (тахминан 70 доллар — Эд.). Мухиддинов, шунингдек, янги Меҳнат кодекси ишлаб чиқилаётганлигини ва яқин келажакда жамоатчилик муҳокамасига қўйилишини таъкидлади.\nВазир ўринбосари Ўзбекистон жамоатчилигини янги кодексни муҳокама қилишда фаол иштирок этишга, ўзининг барча таклифларини ва ҳаттоки талабларини онлайн муҳокама порталида қолдиришга чақирди.\nПресс-клуб муҳокамаси чоғида, сўнгги маълумотларга кўра, айни пайтда Ўзбекистонда 205 минг киши иқтисодий жиҳатдан фаол эмаслиги, ишсизлик 9 фоиздан 8 фоизга тушгани маълум қилинди.\nТаъкидланишича, ишсизлар сони 1 миллион 300 кишига тенг бўлиб, 50 минг фуқарога ишсизлик бўйича нафақа берилади. Ишсизликнинг энг юқори кўрсаткичлари Қашқадарё ва Сурхондарё вилоятларида қайд этилган.


Кийимиңиздиң реңи сиз ҳаққыңызда айтады » Informaсiyalɩq portal\nКийимиңиздиң реңи сиз ҳаққыңызда айтады\nҲәр күни азанда киймекши болған кийимди танлап атырғанымызда, таңлаўымызға тек ғана сырттағы ҳаўа-райы емес, ал кейпиятымыз, руўхый жағдайымыз да өз тәсир етеди. Кийимлер реңи инсан ишки жағдайын сәўлелендирип қоймастан, оны өзгерте алады да. Солай етип, таңлаған кийимлериңиз реңи сиз ҳаққыңызда не деўи ҳәм руўҳый ҳалатыңызды қайсы тәрепке өзгерте алыўы ҳаққында сөз етемиз.\nСтилист Дэвид Зиланың айтыўынша, қызыл рең қәлбимиздиң йошы, дәўжүреклик, өмирге қызығыўшылықты билидерди. Қызыл реңди үйренген изертлеўшилер бул реңдеги кийим кийген ҳаял әтираптағылардың, әсиресе, еркеклердиң итибарын көп тартыўын анықлаған. Демек, әтираптағылардың итибарын тартыўды қәлесеңиз қызыл реңли кийимди таңлаң.\nБүгин ақылый мийнет көп талап етилетуғын күн бе? Ҳеш ойланбастан көк реңли кийимди таңлаң. Көк рең руўҳый тынышлықты сәўлелендирип, тынышландырыўшы қәсийетке ийе.\nБритания Колумбиясы университетинде өткерилген изертлеў нәтийжесинде көк рең инсанда тынышлық ҳәм қәўипсизлик сезимлери менен байланысы, бул реңниң барлығы инсан идеяларының ашылыўына, дөретиўши нәтийжеликтиң артыўына жәрдем бериўи мәлим болған.\nБул реңдеги кийим ҳәммеге мас түседи, жарасады, ҳәттеки бираз арық көрсетеди. Бирақ, унамсыз қәсийети де бар. Флорида университети изертлеўшилери бир ҳалатқа итибар қаратқан: қара кийинген хоккейшилерге ақ кийинген хоккейшилерге қарағанда төреши тәрепинен агрессивлик ҳәм қопаллықлары ушын көбирек жәрийма салынған.\nӘтираптағыларда исеним, унамлы пикирди оятпақшы болсаңыз жасыл таңлағаныңыз мақул. Бул рең биргелик, тазалық, тоқшылық реңи есапланып, көк реңге уқсап илҳамландырыўшы қәсийетке ийе.\nБул рең арасында тоқ сары ямаса апельсин реңи делинип, қәлбимиздеги исенимлилик, жигерлилик, көтериңки кейпият пенен байланыслы. Бирақ, бул реңниң артықша жарық болыўы жағымсызлықты келтирип шығарыўы мүмкин.\nБул рең басшылық сыяқлы сезимлер менен байланыслы. Бул реңдеги кийимди таңлап атырғанда бир нәрсени итибарға алыў керек, яғный усы реңде узақ қаралғанда инсанда ашыўшақлық ҳәм руўҳый екилениўшилик, қолайсыз сезимлерди оятыўы мүмкин.\nКиши пейил ҳәм жағымлы рең болғаны менен, инсан кейпиятына сезилерли тәсир тийгизе алады. Бул рең тәсиринде инсандағы агрессивлик ҳәм қопаллық кемейиўи тәжирийбелерде анықланған. Өзиңизди бахытлы ҳәм тыныш сезбекши болсаңыз, усы рең усыныс етиледи.\nБул рең өзиниң бийтәреплиги менен ажыралып турады, кейпиятқа дерлик тәсир етпейди. Мүләйимлик ҳәм унамлы сезимлерди оятажақ болсаңыз усы рең сизге мас келеди. Бирақ соны айтыў керек, күл реңдеги кийимлерди ҳәмме ўақыт кийип жүриў бахытлылық сезимин кемейтиўи мүмкин. Дерек: daryo.uz\n6-11-2018, 10:45 |\nОрганизмди жасартыўшы азық-аўқатлар\nӨзбекистан 50 мыңға жақын мьянмалы қашқынға жәрдем береди


Lotinchada 23 сентябрь 2020, 19:41 Жаҳон\nМинскда Aлександр Лукашенконинг инаугурацияси бўлиб ўтди\nФото: pul1 / Telegram\nAлександр Лукашенко расмий равишда Беларусь президенти лавозимига киришди. Инаугурация маросими 23 сентябрь куни Минскдаги Мустақиллик саройида бўлиб ўтди. Инаугурацияда бир неча юз киши иштирок этди. Улар орасида юқори лавозимдаги амалдор шахслар, парламент аъзолари, давлат ташкилотлари ва оммавий ахборот воситалари раҳбарлари, олимлар, маданият ва спорт вакиллари бор эди. Aлександр Лукашенко конституцияга ўнг қўлини қўйиб, қасамёд қилди ва тегишли ҳужжатни имзолади. Унга Белорусия Марказий Комиссиясининг раиси Лидия Ермошина президентлик гувоҳномасини топширди. — Газета.uz\nTime нашри энг обрўли 100 кишининг рейтингини эълон қилди\nTime нашри 2020 йилнинг дунёдаги энг обрўли 100 кишиси рўйхатини эълон қилди. Улар «Титанлар», «Инноваторлар», «Рассомлар», «Етакчилар» ва бошқа тоифаларга бўлинган. Бу йил «етакчилар» қаторида ЖССТ бош котиби Тедрос Гебреисус, AҚШ президенти Дональд Трамп ва унинг бўлажак сайловлардаги рақиби Жо Байден, Хитой раҳбари Си Цзиньпин, Германия канцлери Aнгела Меркель, Ҳиндистон Бош вазири Нарендра Моди ва бошқалар жой топди. «Титанлар» тоифасига Google бош директори Сундар Пичаи, Хитойнинг етакчи эпидемиологи Чхонг Наньшань, AҚШ Федерал захира банки раҳбари Жером Пауэлл, ХВФ раиси Кристалина Георгиева ва бошқалар киритилди. — Time\nРоссия раҳбари пандемия билан боғлиқ ҳолда «яшил йўлаклар» яратишни ва санкциялардан воз кечишни таклиф қилди\nПутин «яшил йўлаклар» савдо урушлари ва санкциялардан холи бўлиши кераклигини, ҳамда мамлакатлар ўртасида энг зарур маҳсулотлар, яъни озиқ-овқат, дори-дармон ва шахсий ҳимоя воситаларини етказиб бериш учун зарурлигини айтиб ўтди. Россия раҳбари пандемиядан кейин глобал иқтисодий ўсишни тиклаш ва ишсизликни камайтириш учун «ноқонуний санкциялар» дан қутулиш кераклигини таъкидлади. «Мутахассислар эпидемия билан боғлиқ бўлган ижтимоий-иқтисодий зарба кўламини, унинг барча узоқ муддатли оқибатларини ҳали тўлиқ баҳолай олишмади, — деди Путин. — Aммо аллақачон аниқ бўлдики, глобал иқтисодиётни тиклаш учун кўп вақт керак бўлади. Бундан ташқари, илгари синовдан ўтган инқирозга қарши чоралар ҳар доим ҳам самара бермайди». Янги ностандарт тадбирларни ишлаб чиқиш БМТнинг асосий мақсадларидан биридир, — деди президент. — lenta.ru\n«Яндекс» акциялари кескин ўсиб кетди\nTCS Group (Тинькофф банкнинг бош тузилмаси) банкни «Яндекс»га сотиш бўйича музокаралар олиб бораётганлигини эълон қилди. Битим 5,48 миллиард доллар ёки ҳар бир акция учун 27,64 доллар қийматида бўлиши кутилмоқда. Сотилиш нархи акцияларнинг 21 сентябрдаги савдолар ёпилишидаги нархига асосланган ҳолда тасдиқланади."Тинькофф» банкини сотиб олиш тўғрисидаги дастлабки келишув ҳақидаги янгиликлардан сўнг, «Яндекс» компаниясинг акциялари 15 фоизга кўтарилди. Бу ҳақда Москва биржаси маълумот берди. Ҳар бир акция учун бошланғич нарх 5500 рублни ташкил қилган бўлса, акциялар қиймати 15 фоизга ўсганидан сўнг уларнинг нархи 5653 рублни ташкил этди. — tinkoff.ru\nИлон Маск «арзон» ўзини ўзи бошқарадиган автомобиль яратишга ваъда берди\nTesla бош директори Илон Маск «арзон» ўзини ўзи бошқарадиган автомобиль яратишга ваъда берди. Унга кўра, уч йилдан кейин компания нархи 25 минг долларга тенг бўлган чинакам кўркам автомобилларни ишлаб чиқаришни бошлайди. Шу билан бирга, Маск автомобиль бутунлай ҳайдовчисиз бўлишини таъкидлади. Таъкидланишича, ҳозирда Teslaнинг энг «арзон» модели 38 минг доллар туради. — РИА Новости


Тошкент метрополитенида FacePay тизими синовдан ўтказилмоқда – Газета.uz\n23 ноябр 2021, 10:33 Жамият\nТошкент метрополитенида FacePay тизими синовдан ўтказилмоқда, хабар бермоқда «Ўзбекистон 24» телеканалининг «Факт 24» кўрсатувида.\nFacePay технологияси метронинг «Буюк Ипак йўли» бекатида синовдан ўтказилмоқда. ATTO компанияси хабарига кўра, метро фойдаланувчиси ўз юзини сканерлаши ва уни транспорт ёки банк картаси маълумотлари билан бирга маълумотлар базасига киритиши керак бўлади. Шундан сўнг йўловчи шунчаки валидаторга қараб йўл ҳақи учун тўлов қилиши мумкин.\nБундан ташқари, жорий йилда UZCARD, HUMO, VISA, MasterCard, UPI, MIR контактсиз банк карталари орқали тўлов амалга ошириш тизими жорий этилган. Шунингдек, NFC тўлов функцияси жорий этилди ва Android ва IOS учун АТТО мобил иловаси ишга туширилган.\n2021 йилда Тошкентдан ташқари Ўзбекистоннинг яна икки шаҳрида — Гулистон ва Қаршида нақд пулсиз тўлов тизими жорий этилган. 2022 йилда Самарқанд, Бухоро, Хоразм, Андижон, Фарғона ва Наманганда йўл ҳақини йиғишнинг автоматлаштирилган тизимини жорий этишни режалаштирилмоқда.\nЭслатиб ўтамиз, 2021 йил январидан бошлаб Тошкент шаҳридаги жамоат транспортларида имтиёз асосида транспортда ҳаракатланиш ҳуқуқига эга бўлган йўловчилар — ўқувчилар, талабалар ва нафақахўрлар учун транспорт карталари жорий этилди.\n«Газета.uz» транспорт карталарини қаердан сотиб олиш, қандай тўлдириш, улардан фойдаланиш ҳақида қўлланма эълон қилган эди.\nТранспорт картаси нима, у қаердан олинади ва ундан қандай фойдаланиш керак? Қўлланма 14 январ 2021, 15:00


Футбол: "Коринтианс" жаҳон чемпиони\n07 май 2021, Тошкент вақти: 00:44\nБразилиянинг “Коринтианс” футбол клуби якшанба куни Англиянинг “Челси” жамоаси устидан 1:0 ҳисобида ғалаба қозониб, клублар ўртасидаги жаҳон чемпионатида ғолиб бўлди.\nФинал ўйинидаги ягонга голга бразилияликлар ўйинчиси Хосе Паоло Герреро учрашувнинг 69-дақиқасида муаллифлик қилди.\nЎйин давомида “Челси” жамоасида ҳам ҳисобни ўзгартириш учун қатор имкониятлар бўлди, бироқ ноаниқ зарбалар ва “Коринтианс” дарвозабони маҳорати бунга йўл қўймади.\nУчрашув тугашига саноқли дақиқалар қолганда эса англияликлар майдонда ўн киши бўлиб ҳаракат қилишга мажбур бўлишди. Ҳакам қўпол ўйин учун ҳимоячи Гари Кехилни майдондан четлатди.\n“Коринтианс” клублар ўртасидаги жаҳон чемпионатида иккинчи бор ғалаба қозониб, бу кўрсаткич бўйича Испаниянинг “Барселона” клубига етиб олди.


Аёнки, аҳоли кенг қатламида, хусусан, ўсиб келаётган авлод вакилларида ҳуқуқий билим ҳамда ҳуқуқий маданиятни юксалтириш орқали кучли фуқаролик жамияти барпо этилади. Қонунларнинг ижро механизми, табиийки, жамиятнинг ҳуқуқий маданиятига ҳам бевосита боғлиқ. Шу маънода, мустақиллик йилларида жамиятда ҳуқуқий маданиятни юксалтириш масаласига устувор аҳамият қаратилиб, бу борада кенг қамровли тизим яратилди. Қабул қилинган норматив-ҳуқуқий ҳужжатлар эса юртимизда ҳуқуқий таълим ва маърифатни, жамиятда ҳуқуқий билимлар тарғиботини яхшилашдек муҳим вазифалар билан чуқурроқ шуғулланиш имконини берди.\nЮртимизда аҳоли ўртасида ҳуқуқий тарғиботни кучайтиришда оммавий ахборот воситалари, замонавий ахборот-коммуникация технологияларидан самарали фойдаланиш, бу ишга фуқаролик жамияти институтларини кенг жалб этиш бўйича комплекс чора-тадбирлар қабул қилинди.\nЖойларда ҳуқуқни муҳофаза қилувчи идоралар давлат ҳокимияти ва бошқаруви органлари ҳамда жамоат бирлашмалари билан ҳамкорликда мунтазам ҳуқуқий тарғибот тадбирлари ўтказиб келинмоқда. Давлат ва жамият тараққиётига дахлдор ушбу масалада фуқаролик жамияти институтлари, айниқса, фуқароларнинг ўзини ўзи бошқариш органлари билан ҳамкорлик айни муддао бўлаётганини алоҳида таъкидлаш зарур. Бугун ҳуқуқни муҳофаза этувчи идоралар, хусусан, прокуратура органларининг интернетдаги сайтларида ҳам ҳуқуқий ахборот олиш ҳамда маълумотларга кенг ўрин ажратилаётгани эътиборга сазовор.\nНаманган вилоят прокуратураси органлари томонидан жамиятда ҳуқуқий маданиятни юксалтириш, фуқароларни қонунларга ҳурмат ва қонун устуворлигига ишонч руҳида тарбиялаш борасида муайян ишлар амалга оширилмоқда. Жумладан, 2016 йил мобайнида қонунчилик тарғиботи бўйича жами 5674 та тарғибот тадбирлари ўтказилди. Оммавий ахборот воситалари орқали 1300 та, Бош прокуратуранинг веб-сайтида 14 та ҳамда бошқа веб-сайтларда 15 та чиқишлар ташкил этилди.\nМазкур тарғибот тадбирлари доирасида Наманган вилояти телерадиокомпанияси ҳамда Алишер Навоий номидаги вилоят мусиқали ва комедия театри ходимларини жалб этган ҳолда "Прокурор назорати" номли ҳуқуқий телекўрсатув тайёрланди.\nМазкур кўрсатув 3 блокдан иборат бўлиб, 1-блок "Инсон ҳуқуқлари — олий қадрият" деб номланган. Унда прокуратура органларининг жисмоний ва юридик шахслар мурожаатларини ҳал этиш борасидаги фаолияти ёритилади.\nКўрсатувнинг 2-блоки "Жиноят ва жазо" деб номланган. Бунда асосий эътибор вилоятда содир этилган оғир ва ўта оғир жиноятлар, шунингдек, жиноятларнинг очилиши ёритилади. Қолаверса, кўрсатувдан эл орасида обрў-эътиборга эга инсонларнинг содир этилган жиноят юзасидан фикр-мулоҳазалари ва муносабатлари ҳам жой олган.\nКўрсатувнинг 3-блоки "Савол беринг, жавоб берамиз" деб номланади. Бу қисмда прокуратура органларига келиб тушган мурожаатлар таҳлил этилиб, фуқароларни кўпроқ қизиқтираётган масалалар таҳлил қилиниб, уларга прокуратура ходимлари томонидан батафсил жавоблар берилмоқда.\nБундан ташқари, кўрсатувда жамиятда рўй бераётган муҳим воқеалар, янгиликлар, ҳуқуқий ислоҳотларнинг амалдаги ижроси акс этган видеороликлар ва лавҳаларга ўрин берилган.\nКўрсатувнинг якунловчи қисмида анонслар намойиш этилиб, унда вилоят прокуратураси томонидан жисмоний ва юридик шахсларнинг сайёр қабуллари ҳақида маълумотлар берилади. Унда эълон ва прокуратура органларининг сайёр қабули жадваллари ҳамда ишонч телефонлари экс этган видеоролик жойлаштирилган.\nМанба: «Ҳуқуқ» газетасининг 10-сони, 09.03.2017 йил


Трампнинг куёви Оқ уй инновациялар бошқармасига раҳбар бўлди\n09:55 / 28.03.2017\nАҚШ президенти Дональд Трампнинг куёви ҳамда маслаҳатчиси Жаред Кушнер Оқ уй маъмурияти ҳузурида янги ташкил этилган инновациялар бўйича идорага раҳбарлик қиладиган бўлди. Бу ҳақда АҚШ президенти матбуот котиби Шон Спайсер журналистларга маълум қилган.\n"Америка инновациялари бўйича идора ҳукумат амалиётлари ва хизматларини белгиланган муддатдан тезроқ ва арзонроқ амалга ошириш ишлари билан шуғулланади", — дея изоҳ берган Спайсер.\nХусусан, Кушнер вазирликлар ва идоралардаги технологияларни модернизация қилиш билан шуғулланади. Спайсер, шунингдек, фахрийлар ишлари бўйича вазирлик фаолиятининг самарадорлигини ошириш заруратига алоҳида тўхталган.


21:06 / 05.09.2017\nРажастон штатидаги Удайпур шаҳри чеккасида жойлашган қишлоқда яшовчи аёллар 2,5 метрли питонни тутиб олиб, икки соат давомида уни қўриқлашди. Hindustan Times шу ҳақида хабар берди.\nАёллардан бири оилавий далада ишлаётиб, судралиб юрувчини пайқаб қолади. Унинг қичқирган овозига бошқа қишлоқдошлари етиб келишди. Йиғилганлар илоннинг бошқа далага ўтиб кетмаслиги учун уни ҳар тарафдан ўраб олишга қарор қилишди. Бундан ташқари, улар илонга ҳеч ким тош отмаслиги ва зарар етказмаслигини назорат қилишди.\nКамида етти аёл икки соат давомида илоннинг атрофида турди, сўнгра аёллардан бирининг қариндоши келиб, Удайпурдан ёввойи ҳайвонлар билан ишловчи мутахассисни чақириб келди. Етиб келган мутахассис бу йўлбарс-питон эканини айтди. Илоннинг заҳарли эмаслигини билгач, аёллар уни ушлаб, суратга тушишди.\nЙўлбарс-питонлар Жанубий ва Жануби-Шарқий Осиёда кенг тарқалган. Улар узунасига 4 метргача ўсиб, кичик туёқлилар, кемирувчилар, маймунлар ва қушлар билан озиқланади. Йириклари одамларга ҳужум қилиши ҳам мумкин.


22 май 2022, Тошкент вақти: 16:39\nПутин ва Мирзиёев 2018 йил 19 октябрида Ўзбекистондаги биринчи АЭС лойиҳасига старт берган\n“Росатом” давлат корпорацияси Москвадаги ВДНХ кўргазмасининг атом энергиясига бағишланган павильонида СССРнинг собиқ ички ишлар наркоми (нозири) Лаврентий Бериянинг икки ҳайкалини ўрнатмоқчи. Фигуралар жисми ойнапластикадан ясалиши ва вандализмга чидамли бўлиши талаб этилмоқда, деб хабар беради “Очиқ медиа” нашри.\nНКВД собиқ раҳбарига ҳайкални совет атом лойиҳасига бағишланган кўргазмалар залида ўрнатиш кўзда тутилган. Вандализмга чидамли Берияда “ўзига хос усулда ишлаб чиқилган” силикон калла, акрилдан кўзлар ҳамда табиий сочлар бўлиши керак, деб айтилган давлат ҳаридлари порталида келтирилган ҳайкал борасидаги талабларда. “Росатом”га Бериялар иштирокидаги кўргазма 1,28 миллиард рублга тушади, шундан қанчаси бевосита собиқ наркомга тўғри келиши ноаниқ.\nБерия Совет Иттифоқидаги оммавий қатағонлар ва сиёсий қатлларга бевосита масъул шахс бўлган\nБерия Давлат Мудофаа қўмитаси қошидаги махсус қўмита раиси сифатида Совет Иттифоқида атом қуроли ва атом энергетикасини яратиш лойиҳасига раҳбарлик қилган. “Росатом” вакилининг “Очиқ медиа”га айтишича, Бериянинг ташкилотчилик қобилиятлари туфайли Совет Иттифоқи “қисқа муддатда АҚШнинг атом қуроли борасидаги монополиясига барҳам беришга муваффақ бўлган”.\nБерия ҳайкаллари “кўргазма ҳудудида тегишли муҳитни яратишда муҳим роль ўйнайди”, дейилади кўргазманинг дизайн-лойиҳасида.\n. У бутун бошли халқларни, жумладан немис, карачар, чечен, қалмиқ ва бошқа миллатларни зўравонлик билан кўчиртирилишига бош-қош бўлган.\nБерия раҳбарлигида сиёсий қатағонлар Ўзбекистонда ҳам амалга оширилган, улар асосан, республиканинг сиёсий арбоблари ва зиёлилар қатламини қамраб олган.\nСталин 1953 йилда вафот этгач, СССР раҳбариятининг ҳокимият учун кураши давомида Берия ҳам қатл этилган. Берияга қарши баъзи бир сохта айбловларга қарамай, Россия Олий суди Ҳарбий коллегиясининг 2000 йилдаги тавсифига кўра, Берия сиёсий қатағонлар ташкилотчиси бўлгани учун оқланишга нолойиқ, деб топилган.\n“Росатом” Ўзбекистонда қиймати 11 миллиард доллардан 20 миллиардгача бўлган атом электр станциясини қурмоқда.\nЎтган йил 21 декабрида Россиянинг Ўзбекистондаги элчиси Владимир Тюрденев Жиззах вилояти ҳудудида қурилиши режаланаётган АЭС бўйича шартнома битиб қолганини айтган.\nРус дипломатига кўра, бу борада фақат техник жиҳатлар ва нарх масаласини кўриб чиқиш қолган, холос.


Роналду ўзидан интервью олмоқчи бўлган журналистнинг микрафонини кўлга отиб юборди\n18:22 / 22.06.2016\nЕвропа чемпионати гуруҳ босқичи доирасидаги 3-тур учрашув арафасида Венгрияга қарши ўйинда майдонга тушадиган Португалия терма жамоаси ҳужумчиси Криштиану Роналду ҳамда журналист ўртасида зиддият юзага келди. Бу ҳақда Marca хабар тарқатди.\nКўл ёқасидан ўзининг бир неча жамоадоши билан кетаётган футболчи ёнига ўз шахсий ҳаётини ёритиш билан шуғулланадиган Correio da Manhã газетаси мухбири келганида, асабларини жиловлай олмаган.\nЖурналист Роналдудан «Венгрияга қарши ўйинга тайёрмисиз?» дея сўраган. Роналду эса саволга жавоб бермасдан, унинг қўлидан микрофонни тортиб олган ва кўлга отиб юборган.\nАниқлик киритилишича, Роналду ўз шахсий ҳаётига тааллуқли маълумотлар чоп этилиб туриши сабабли Correio da Manhã нашри билан ёмон алоқада бўлиб, у бу нашр мухбирлари саволларига ҳеч қачон жавоб бермасликка қарор қилган.\nПортугалиянинг Венгрияга қарши ўйини Тошкент вақти билан соат 23:59да бошланади. Бу учрашув Tribuna.uz сайтида онлайн трансляция қилинади.


Ёнғоқ пўчоғи қандли диабетни д...\nЁнғоқ пўчоғи қандли диабетни даволайди..\nМаълумки, ёнғоқ меваси ўзининг тўйимлилиги, қувватбахшлиги, шу билан бирга ёд моддасига бойлиги билан машҳур. Ушбу мевани шунингдек, хотираси мустаҳкам бўлишини истаган кишилар ҳам севиб истеъмол қилишади. Аммо ёнғоқ дарахтининг турган-битгани дармондари эканини ҳар ким ҳам билавермайди. Қуйида биз сизга ёнғоқнинг сиз билмаган хусусиятларини ошкор этамиз.\nЁнғоқнинг пўчоғи ҳам кони фойда!\nШиша идиш ёнғоқнинг юпқа пўчоғи билан тўлдирилади ва устига 1/2 л сув қуйиб, 7 кундан 21 кунгача тиндириб қўйилади. Дамлама тайёр бўлгач, 1 стакандан овқатдан олдин ичилади. Бу дамлама қандли диабет, ошқозон-ичак хасталиклари, қалқонсимон бездаги йод етишмаслиги, гипертония ва юрак-қон томирлари касалликларига ҳам даво бўлади.\nАгар қонда қанд миқдори ошса, қуйидаги рецепт орқали тайёрланган қайнатма тавсия этилади:\n1-усул. 1 стакан майдаланган ёнғоқ барги 1 литр қайноқ сувга солиб қўйилади ва яхши тин олгач, 20-30 дақиқа давомида паст оловда қайнатилади. Тайёр қайнатмани кунига 2 маҳал бир ош қошиқдан қабул қилиш самарали натижа беради.\n2-усул. Ёнғоқни майдалаб, гречка ёрмаси ва озроқ ун билан аралаштириб, устига 2 см қалинликда қатиқ қуйиб қўйсангиз, қандли диабетга қарши ажойиб дармондори ҳосил бўлади. Бу дармондорини кун давомида 1 стакандан, овқатдан 30 дақиқа олдин 1 дона қирғичдан ўтказилган олма билан истеъмол қилиш жуда фойдали. Мазкур муолажа 5 ой давом эттирилиши шарт.\nШунингдек, ёнғоқдан шифо топиш мумкин бўлган қуйидаги касалликлар сизни безовта қилса, дарҳол ушбу мўъжизавий мевага мурожаат қилинг:\nЁнғоқнинг ички пўстлоғини қайноқ сувга дамлаб қўйиб, 2-3 ой тиндирилса, шифобахш дармондорига айланади. У гипертоник касалликлар ва атеросклерозга қарши шифобахш восита сифатида тавсия этилади.\nГулдан ажралган ёнғоқ бир ҳафта давомида спиртга бўктириб қўйилса, буқоққа қарши дармондорига айланади. Уни кунига бир маҳал оч қоринга 2 ош қошиқдан ичиш тавсия этилади.\nУшбу дармондорига асал қўшиб ичилса, ошқозон-ичак шамоллашига ҳам даво бўлади.\nЎн икки бармоқли ичаклардаги ярага даво бўлиши учун ажойиб муолажа рецепти мавжуд. Яъни бир стакан қайноқ сувга 5-6 дона хом ёнғоқ солиниб, 1 соатга бостириб қўйилади. Сўнг сув сиздириб олиниб, унга сут аралаштирилади. Доривор сув ва сут аралашмаси кунига 1-2 маҳал 0,5 стакандан қабул қилинса, ўн икки бармоқли ичакдаги ярани даволайди.


Ўқувчининг саводхонлиги она тили фани ўқитувчисига боғлиқми? - zarnews.uz\nКўп йиллардан буён қишлоқ мактабларидан бирида она тили фанидан дарс бериб келаман. Айрим пайтларда бир ҳолат мени қийнайди. Педагогик кенгашларда мактабимиз раҳбар-ходимлари туман йиғилишида қайсидир мактабда текшириш ўтказилгани, камчиликлар кўплигини билдиради. Муҳими, ўқувчилардан диктант олинганда уч-тўртта ўқувчи «4», тўрт-бешта ўқувчи «3», қолгани «2» баҳо олганлигини алоҳида таъкидлашади. Ажабланарлиси, педкенгашдаги барча ўқитувчлар шу онда менга бир қараб олишади. Гўёки, бундай ҳолат учун она тили ва адабиёти фани ўқитувчиси айбдордек.\nЙўқ, мен ўқувчиларнинг тилга оид билимлари саёзлиги, хусусан, саводхонлиги паст бўлишида она тили ўқитувчиси айбдор бўлмайди, дейишдан йироқман. Бироқ кишининг хат-саводи масаласида гап кетганда, у кенг қамровли тушунча эканлигини гоҳида унутиб қўймоқдамиз.\nАйни шу хато ўй туфайли мактабимиз раҳбари бизнинг ўқувчилардан ҳам диктант олинса, ўша мактабдан «қолишмаслигимизни» таъкидлаб, бу камчиликни бартараф этишни менга алоҳида топшириқ сифатида беради. Бунинг учун ўқувчилардан диктант олишни, иншо ёздиришни аниқ қилиб айтади.\nАлбатта, топшириқ бажарилади ва мен ўқувчиларимнинг “ижоди”ни текшириб чиқаман. Табиийки, бундай биргина назорат билан ўқувчилар саводхонлигида айтарли ўзгариш бўлмайди.\nТажрибада синаб кўрганман, ёзма ишда «5» баҳо олган тўрт ёки беш нафар ўқувчи бўлса, уларнинг бири математикага, бошқаси биологияга, яна кимдир тарих фанига қизиқади. Табиийки, шу фанлардан яхши ўқийди ва турли кўрик-танловлар, тадбирларда қатнашади. Айтмоқчи бўлганим, бехато ёзадиган ўқувчиларнинг бир-иккитаси она тили ва адабиётга қизиқувчилар бўлади. Яъни, уларнинг “5” баҳо олишига мен, қолганларига математика, тарих ва биология фани ўқитувчилари сабабчи.\nДемак, ўқувчиларимизнинг она тилимиздаги саводхонлиги паст бўлишида фақат она тили фани ўқитувчиси эмас, балки бошқа фан ўқитувчиларининг ҳам “ҳиссаси” катта. Билганим шуки, ўқувчини қайси фанга бўлмасин, билим олишга қизиқиб, қанча кўп китоб ўқиса, шундагина она тилимизда тўғри ва бехато ёзишга эришамиз.


Қалампирнинг «аччиғи» Самарқандга ҳам етиб келди(ми?)\n18:18 / 01.10.2018 80755\nШу йилнинг 14 сентябрь куни «Kun.uz» сайтида «Аччиқ қалампир экканларни пиёз экканлар қисмати кутмоқдами?» сарлавҳали мақола эълон қилинган эди. Мақола сўнгида аччиқ қалампир етиштириш кампанияси натижасига умид қилиб, қалампир етиштирган фермерлар қандай муаммоларга дуч келаётгани хусусида навбатдаги лавҳаларда маълум қилиниши айтилганди. Шу муносабат билан таҳририятнинг Самарқанд вилоятидаги мухбири мазкур масалада олиб борган ўрганишларини тақдим этди.\nБугунги кунда аччиқ қалампир эккан фермерларни маҳсулотга харидор топиш масаласи қийнамоқда. Бу муаммо Самарқанд вилоятида ҳам кузатилаётганига вилоятдаги айрим туманларда олиб борган ўрганишларимиз давомида гувоҳ бўлдик. Маълум бўлишича, Вазирлар Маҳкамасининг 2018 йил 27 январдаги 62-сонли қарори ижросини таъминлаш мақсадида Самарқанд вилоятида ҳам катта ер майдонларида фермерлар томонидан аччиқ қалампир экилган.\nТуман қишлоқ хўжалиги бўлими бошлиғи маълумотига кўра, Булунғур тумани ҳокимининг 2018 йил 1 мартдаги 462-Қ-сонли қарорига асосан фермер хўжаликлари ер майдонларининг 117 гектарига аччиқ қалампир экиш бўйича «Chiliuz» масъулияти чекланган жамияти билан кўчат тайёрлаб етказиб бериш режалаштирилган. АТБ «Агробанк» Булунғур филиали томонидан 241та фермер хўжаликларига 1 миллиард 349 миллион сўм кредит маблағлари расмийлаштирилган. Экиндан ўртача 93 центнердан жами 1089 тонна ҳосил олиниши кутилмоқда. Бугунгача етиштирилаётган ҳосилни харид қилиш бўйича фермер хўжаликлари ва бирорта ташкилот ўртасида шартнома тузилмаган ва бўнак пуллари ажратилмаган.\nАТБ «Агробанк» Булунғур филиали бошқарувчиси ўринбосари Исомиддин Абдукаримовнинг айтишича, аччиқ қалампир етиштириш учун туман фермер хўжаликларига 1,5 миллиард сўм кредит маблағлари берилган.\nТуман қишлоқ хўжалиги бўлими мутахассиси Мирзабек Шерманов билан аччиқ қалампир экилган ер майдонларини кўздан кечирдик ва айрим фермер хўжаликлари раислари билан суҳбатлашдик.\nФермерларнинг таъкидлашича, кўчат етказиб бериш бўйича Тошкент шаҳридаги «General Machinery Group» масъулияти чекланган жамияти билан контракция шартномаси тузишган.\nМаҳсулотни сотиб олиш бўйича оғзаки ваъдалар берилган, аммо бу шартномада кўрсатилмаган. Маҳсулот етказиб бериш ва сотиб олиш юзасидан ҳам шартнома имзоланмаган.\n– Экспорт қилиш мақсадида 4 гектар ерга аччиқ қалампирнинг хорижий навини экдик, – дейди «Саболоқ юксалиш боғи» фермер хўжалиги раҳбари Абдулла Раҳмонов. – АТБ «Агробанк» Булунғур филиалидан катта миқдорда кредит олдик. Аммо маҳсулот тайёр бўлгандан кейин харидор йўқ. Шунча ҳосилни қаерга сотишни билмаймиз. Маҳсулотни сотмасак, банкдан олинган кредитни қандай тўлаймиз? Ахир, ўз ҳисобимиздан ҳам анча маблағ сарфладик. Бошимиз жуда қотган. Катта зарар кўрадиганга ўхшаймиз.\n– Мен 1 гектар ерга аччиқ қалампирнинг хорижий навини экканман, – дейди «Абу Бакр даласи» фермер хўжалиги раҳбари Жаҳонгир Маҳмудов биз билан суҳбатда. – Анча меҳнат, вақт, маблағ сарфладик. Аммо маҳсулотга харидор йўқ.\nТумандаги «Ипак йўли» агрофирмаси ҳудудидаги аччиқ қалампир экилган ер майдонларини ҳам кўздан кечирдик. Ҳосил мўл.\n– Агрофирмамизга бириктирилган фермер хўжаликларининг 15таси ер майдонларида 6 гектар аччиқ қалампир экилган, – дейди агрофирма раҳбари Қаҳрамон Аҳроров. – Ҳосил яхши бўлди, аммо сотиб оладиган харидор бўлмагандан кейин бундан нима наф? Фермерлар зарар кўраяпти, барчасини шу масала қийнаяпти. Бу муаммо ечим топишидан умидвормиз.\nМаълумотларга кўра, вилоятда энг кўп шу туманда, яъни 830 гектар ер майдонига аччиқ қалампир экилган.\nТуман қишлоқ хўжалиги бўлими мутахассисининг айтишича, 400 гектар ерга хорижий, 430 гектар ерга аччиқ қалампирнинг маҳаллий нави экилган. 10 минг тоннадан зиёд ҳосил етиштирилиши режалаштирилган.\nАТБ «Агробанк» Жомбой филиали бошқарувчиси Озод Ўсаровнинг маълумотига кўра, аччиқ қалампир етиштириш учун тумандаги фермер хўжаликларига 8 миллиард 720 миллион сўм кредит маблағи берилган. Шундан 5 миллиард 600 миллион сўм кўчат, қолгани бошқа харажатлар учун ажратилган.\nУшбу туманда ҳам фермерларни харидор топиш муаммоси қийнамоқда.\n– Ҳудудимизда 70та фермер хўжалиги 250 гектар ер майдонига аччиқ қалампирнинг маҳаллий навини эккан, – дейди «Зарафшон» ММТП раҳбари Сирож Ҳасанов. – Аммо шартнома аччиқ қалампирнинг хорижий навига тузилган эди. Ҳосил тайёр, аммо уни сотиш бўйича бирорта шартнома қилинмаган. Сотиб оладиган харидор йўқ.\nШу ўринда жорий йилнинг июль ойида туман ҳокимлиги нашри бўлган «Жомбой тонги» газетасида чоп этилган, ушбу мавзу юзасидан тайёрланган мақолада келтирилган айрим маълумотларга эътибор қаратсак.\n«Вилоят бўйича 1500 гектар сувли майдонда аччиқ қалампир етиштирилмоқда. Шундан 830 гектари туманимиз ҳиссасига тўғри келади. Ҳадемай, дастлабки ҳосилни йиғиб-териб олиш ишлари бошланар экан.\n– Биринчи ҳосилни қуритмасдан экспорт қиламиз, – дейди «Самарқанд чили» масъулияти чекланган жамияти раҳбари Мақсуд Қорабоев. – Қозоғистон, Хитой, Россия, Туркия ва Бангладеш давлатлари маҳсулотни барра ҳолида сотиб олиш бўйича шартнома имзолаган.\nАччиқ қалампир кўпгина давлатларда севиб истеъмол қилинади. Аммо уни исталган ҳудудда етиштириб бўлмайди. Талаб юқори бўлгани учун бир тоннасининг нархи 8000 доллар атрофида баҳоланар экан. Мутахассисларнинг фикрича, Марказий Осиё бўйича фақат юртимизнинг тўққизта вилоятида бунга шароит бор.\n– Жорий йилда 18 минг тонна аччиқ қалампир етиштиришни режалаштирганмиз, – дейди жамият иш бошқарувчиси Адҳам Наврўзов. – Шундан 10 минг тоннаси Жомбой тумани ҳиссасига тўғри келади. Маҳсулотнинг асосий қисми Қозоғистон республикасига экспорт қилинади».\nАфсуски, ўрганишимиз давомида фермерлар томонидан тилга олинган ва мақолада номлари келтирилган мутасаддиларни топиш имконияти бўлмади.\nУшбу туман ҳам аччиқ қалампир муаммосидан холи эмас. Бу ерда ҳам фермерлар ва мутасаддилар ечим изламоқда.\nТуман қишлоқ хўжалиги бош мутахассиси Шерзод Ҳайдаровнинг маълумот беришича, фермер хўжаликларининг 200 гектар ер майдонига аччиқ қалампирнинг хорижий ва маҳаллий навлари экилган. 2 минг 400 тонна ҳосил етиштирилиши кўзда тутилган. Фермерлар кўчат етказиб бериш бўйича Тошкент шаҳридаги «General Machinery Group» масъулияти чекланган жамияти билан шартнома тузган.\nАТБ «Агробанк» Тойлоқ филиали маълумотига кўра, аччиқ қалампир етиштириш учун тумандаги фермер хўжаликларига 1 миллиард 300 минг сўм кредит маблағи берилган.\n– Банкдан кредит олиб, ярим гектарга 40 мингта аччиқ қалампир кўчати экдик, – дейди «Замини Парда Феруза» фермер хўжалиги раҳбари Парда Остонов. – Ҳосил тайёр бўлди, териб, ёйдик. Аммо харидор йўқ.\n– Ҳудудимизда 22 гектарга аччиқ қалампир экилган, – дейди «Бахшитепа» агрофирмаси агрономи Фахриддин Раҳимов. – Ҳосилни кўриб турибсиз, аммо харидор йўқ. Айрим фермерлар йиғиштириб ташлашди. Миллионлаб харажат қилинди.\n– Ушбу масалани ҳал этиш учун барча чора-тадбирларни амалга оширмоқдамиз, – дейди Тойлоқ тумани ҳокимининг қишлоқ хўжалигига масъул бўлган ўринбосари Ҳусан Нарзиқулов. – Қалампирни қуритиб, майдалаб сотиш учун харидорлар излаяпмиз. Тез кунларда ҳал бўлади.\nКўриб турганингиздек, аччиқ қалампир эккан вилоят фермерларининг маҳсулотни қаерга сотиш борасида боши қотган. Масалага тезда ечим топилмаса, фермерларга катта миқдорда кредит берган Агробанк ва фермерлар ўртасида жиддий тортишувлар вужудга келиши эҳтимоли йўқ эмас. Балки, «ўзбек» қалампири экспорти билан боғлиқ тақиқларни тўлиқ ўрганилмагани алоҳида ўрганиш мавзусидир.\nБиз жараённи кузатишда давом этамиз ва мавзуга яна қайтамиз.\nХалқаро валюта жамғармаси бошқарувчи директори самарқандлик тадбиркор аёллар билан учрашди\nСамарқандда “Ҳалол” стандарти бўйича Ўзбекистондаги илк меҳмонхона қурилиши бошланди